open-index/open-wikipedia-markdown huggingface dataset:
相撲

**相撲**係日本傳統運動，由兩位淨係着住相撲帶嘅人，喺土俵上面進行比賽，將對手推跌令到對方除咗腳板以外身體任何部分掂到地下或者將對方推出土俵之外就為之贏。

## 歷史
相撲歷史可以追溯到1500年前，係日本最早嘅競技活動。相撲最早出現喺宗教活動，喺豐收季節、神壇前舉行嘅慶祝活動之一。喺西元7世紀嘅時候允恭天皇嘅喪禮，當時中國曾經派遣特使致意，並表演雅樂同舞樂。而其中嘅舞樂，由於力士裸露上身表演角力，喺當時叫做「素舞」，佢嘅日文發音同今日所講嘅相撲非常接近，據講呢個就係相撲一詞嘅起源。

到咗奈良時代，相撲活動先至正式進入皇宮，成為年度競技大賽。12世紀，日本內戰不斷，相撲攻擊技巧亦喺戰鬥上發揮作用，因此，往後嘅武士同早期嘅柔道可能都同相撲有關。16世紀中期，喺大將軍織田信長嘅推動之下，相撲達到全盛，比賽場地「土俵」嘅設立，亦令到相撲走向競技之路。到咗17世紀，相撲走入名間，職業相撲迅速發展而平民化，亦逐漸成為日本國技。

相撲運動同一般運動最唔同嘅地方係，相撲一直受到天皇、將軍嘅喜愛，就算今日已經完全成為民間運動，天皇同皇太子仍然經常親臨比賽會場觀賞。因此，相撲嘅選手自然受到社會尊敬，享有崇高的地位，戰績輝煌嘅選手更成為國民崇拜嘅偶像。

### 中華起源
中國古代出現過類似嘅運動，叫做「角觝」。《漢書》記載「角觝」（角抵）係秦朝時期改嘅：

戰國之時稍增講之，以為戲樂，用相誇示。至秦更名**角抵**者也，武帝大復增廣之；至元帝元初五年罷。


《御覽》引用《晉書》内容，其中又用「相撲」一詞：

潁川、襄城二郡，班宣相會，累欲作樂，襄城太守責功曹劉子篤曰：卿郡人不如潁川人**相撲**，篤曰：**相撲**下技，不足以別兩國優劣，請二郡更對，論經國大理，人物得失。


即係話「相撲」早就響晉朝出現。北宋期間重有女子相撲，而女選手叫做「女颭」。

## 輸贏規則
相撲比賽嘅輸贏基本上係以下三項規則：
*喺土俵裏面除咗腳板之外，身體嘅任何一部分先掂到地，就判佢輸。
*身體嘅任何部分先掂到場外嘅地面，就判佢輸。
*比賽嗰陣，如果腰帶俾對方拉低或露出重要部位，就判佢輸。

## 禁用嘅動作
如果有以下犯規動作，就會判輸：
*用拳頭攻擊對手
*故意扯對手頭髮
*插對手嘅眼或攻擊對手心口等要害
*用兩隻手同時打對手嘅雙耳
*捉住對手腰帶嘅前面或手指喺側邊伸入
*箍住對手條頸
*踢對手嘅胸或肚
*拗對手嘅手指
*殺死對手

## 參考

## 出面網頁

* 國際相撲連盟 
* 歐洲相撲連盟 
* 日本相撲協會 (大相撲) 
* 日本相撲連盟 
* 日本女子相撲連盟
* 香港相撲協會 
* 中華民國相撲協會
全日空

**全日空**（）係日本一間航空公司，總部設響東京。佢係星空聯盟成員之一。佢嘅航線包括日本國內航點同埋國際航點。

## 出面網頁
*官方網站

類:東京
麥阿瑟

**麥阿瑟**（／／）係個英文姓，原則上係高地蘇格蘭文，｢阿瑟個仔｣ 咁解。

MacArthur最先喺蘇格蘭嘅出現，之後發展到任何英文系嘅國家。而McArthur最先喺塞爾特人嘅人名——Arthur轉過嚟。

## 名人
*德格拉斯麥阿瑟：美國第一軍人
*占士麥阿瑟：美國男演員
*查爾斯麥阿瑟：美國電影編劇
*莊·D·麥阿瑟：美國商業人士同慈善家
*莊·F·麥阿瑟：美國福音傳道人同作家
*莊·R·麥阿瑟：美國記者
*愛德華麥阿瑟：英國軍隊將領
*麥·麥阿瑟：蘇格蘭棒球員
*德格拉斯麥阿瑟二世：美國外交官
*阿瑟·麥阿瑟：美國醜角演員兼政壇人物
*威廉麥阿瑟：澳洲植物學家兼菩提子種植員
*羅拔麥阿瑟：美國生態學家
*史超活麥阿瑟：澳洲政治人
*丹尼爾·麥阿瑟：蘇格蘭足球員
*巴利·麥阿瑟：英國專業足球員

## 註

類:英文名
鄒正

**鄒正**（；；）係中國嘅足球員，山東青島人，司職中場，而家效力緊廣州恆大淘寶。
## 生涯
### 球會
鄒正喺2001年正式開始踢波，最初加入青島海牛（今日嘅青島中能），直到2007年先至入選到首發。喺2007年11月4號同深圳香雪上清飲（今日嘅深圳宇恆）嘅比賽第一次正式出場。而佢第一個入波係喺2008年9月15號同大連實德（2013年底解散）踢嘅比賽當中出場

2014年12月24號，鄒正正式加盟廣州恆大淘寶隊踢波，之後連續喺中超同亞冠嘅比賽出場。2015年12月17號晚黑同巴塞隆拿踢嘅比賽，打到第34分鐘同巴塞中場爭波時出現嚴重受傷而至少休戰半年。
### 國家隊

## 得獎紀錄
### 球會
**[[廣州恆大淘寶足球會|廣州恆大淘寶]]**
*中超：2015
*亞冠：2015

## 註

## 出面網頁
* 球员资料——邹正 广州恒大淘宝足球俱乐部
* 球员资料 搜狐（中超数据库）

正
類:青島人
類:中國足球員
類:青島中能球員
類:廣州恆大球員
路易斯·蘇亞利斯

（，，）係烏拉圭足球員，薩爾托大區薩爾托人，司職前鋒，而家踢緊邁阿密國際。

## 出面網頁

* Official website
* FC Barcelona official profile
* Liverpool F.C. History profile
* Premier League profile
* [Luis Suárez Profile and latest news at [Sportskeeda]]

類:烏拉圭足球員
類:阿積士球員
類:利物浦球員
類:巴塞隆拿球員
類:馬德里體育會球員
類:邁亞美國際球員
南航 (搞清楚)

**南航**（）喺粵語入面，講嚫都係中國南方航空。重可以係：
*南京航空航天大學：喺南京。
*南昌航空大學：喺南昌。
*南航街道：喺黑龍江齊齊哈爾龍沙區。
## 睇埋
*東航 (搞清楚)
*西航
*北航 (搞清楚)
皮拉爾塔

**皮拉爾塔**（；，）係西班牙語系入面，常用喺地理、人等其它事物嘅名，可以係：
* 皮拉爾塔－阿斯概恩：西班牙納華拉南邊嘅村仔。
* 皮拉爾塔 (新墨西哥州)：美國新墨西哥州華倫西亞郡嘅村仔。
* 皮拉爾塔 (阿蘇阿省)：多米尼加共和國阿蘇阿省嘅城鎮。
* 皮拉爾塔山莊：喺美國加州，奧克蘭隔籬。
* ：喺美國加州東海岸。
* ：喺美國加州東海岸。
## 人物
* 阿奴·皮拉爾塔（1989～2015）：洪都拉斯足球員，港媒又譯**阿諾比·柏拉達**。
* 奧列維·皮拉爾塔（1984～）：墨西哥足球員，港媒又譯**奧利比·柏拉達**。
## 其它
* ：烏拉圭嘅地名。
亞太區

**亞太區**，全名**亞洲太平洋地區**，係對西太平洋嗰頭各國嘅稱呼，範圍大致包括東亞、東南亞、南亞、中亞、西亞同大洋洲。

### 亞太地區國家

#### [[東北亞]]同[[中亞]]
*
*
*
*
*
*
*
*
*
*
*
*
*

#### [[東南亞]]同[[大洋洲]]（[[澳洲亞洲]]、[[密克羅尼西亞]]、[[波利尼西亞]]、[[美拉尼西亞]]）
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

#### [[西南亞]]
*
*
*
*
*
*
*
*
*
*
*
*
*
*
*
*
*
*
*
*
*
*
*

## 相關組織
*亞洲太平洋經濟合作組織
石頭飯

**石頭飯**，又叫**石頭鍋飯**、**石鍋飯**，係韓國嘅一種飯餐，亦係韓式撈飯最出名嘅整法，將飯同菜絲、泡菜、牛肉片、雞蛋同韓式辣醬喺熱辣辣嘅石頭煲入面撈勻，最啱天時凍嗰陣食。
簡幗儀

**簡幗儀**（，，）係香港模特兒兼時裝設計師，主要做婚紗設計，喺觀塘有自己嘅工作室。

簡幗儀自2015年開始，每年7月都會出「散文寫真集」，2018年推出第四本。

## 學業
簡幗儀中學讀沙田聖母無玷聖心書院，大學讀香港理工大學時裝及紡織系碩士。

## 演出
### 電視節目（ViuTV）
*2019年：《晚吹—女學生·吹水班》第7集嘉賓

## 參考

## 出面網頁
*
*
部隊鍋

**部隊鍋**，係韓國嘅一種餐，將腸仔、火腿、餐肉呢類加工肉同蔬菜放落加咗苦椒醬嘅湯度煮，好多時都會落埋即食麵。相傳係韓戰後南韓民眾將美軍部隊淨低嘅嘢食物盡其用煮嚟食，所以就叫部隊鍋。
公孫氏

**公孫**係唐人姓氏，喺《百家姓》裏頭排第429位。

## 名人
*公孫瓚：東漢將領
*公孫度：東漢官員
司馬氏

**司馬**係唐人姓氏，喺《百家姓》裏頭排第410位。

## 名人
*司馬相如：西漢文學家
*司馬遷：西漢史學家
*司馬懿：三國魏國大臣
*司馬炎：晉代開國皇帝
*司馬光：北宋政治人
*司馬賽兒：香港藝人
司馬

**司馬**係古時中國嘅官職名，唔同朝代有唔同職權。

*西周到戰國期間，司馬係中央官，掌軍政、軍賦，同司徒、司空、司士、司寇並稱「五官」。
*西漢到魏晉南北朝期間，司馬係軍官，掌管軍事，地位低將軍一級。
*唐代期間，司馬係地方官，係州刺史嘅佐官，實際無職權，多數用嚟處置貶官。
*明代同清代期間，司馬係地方官同知嘅雅稱。

司馬亦係唐人嘅姓氏，就係源自呢個官名。
鍾氏

**鍾**（）係唐人姓氏，喺《百家姓》裏頭排第149位。

## 名人
*鍾子期：春秋時代楚國名士
*鍾繇：三國時期書法家
*鍾會：三國時期曹魏將領
*鍾嘉欣：香港女藝人
*鍾楚紅：香港女藝人
*鍾禮謙：第六屆沙田區議會議員、馬鞍山守護線成員
*鍾翰林：香港社運家
*鍾占祺：前香港騎師
洪氏

**洪**（）係唐人姓氏，喺《百家姓》裏頭排第184位。

## 名人
*洪昇：清代戲曲作家
*洪秀全：太平天囯天王
*洪祖杭：香港富商、大馬主
*洪金寶、洪天明兩仔爺：香港影星
洪聖爺灣：香港南丫島一個海灘

## 睇埋
*熊氏
蝌蚪

**蝌蚪**係蛤𧊅類動物嘅幼體。初頭頭大尾長，外形似精蟲，用鰓唞氣，跟住會慢慢長大，生出四隻腳仔，條尾亦會冇咗，漸漸踏入成年。
卡繆

**卡繆**（繆讀妙，；，），內地出版譯名**加繆**（），係近代法國小說作家、劇作家、哲學家，1957年攞諾貝爾文學獎，出名文學作品包括《異鄉人》（內地版譯名《局外人》）、《鼠疫》、《反抗者》等，有名哲學隨筆有《西西弗神話》。
福爾摩沙三角

**福爾摩沙三角**，日文叫**魔之海**，係西太平洋一個海域，由台灣（福爾摩沙）、日本本土同馬里亞納群島形成嘅三角區海域。有唔少嘅船、飛機喺度失事，所以被形容係太平洋嘅百慕達三角。
馬里亞納群島

**馬里亞納群島**（英文：**Mariana Islands**），又譯**馬利安納群島**，係西太平洋嘅一組火山群島，由北馬里亞納群島（包括塞班島、羅塔島、天寧島）同埋關島組成，都係美國嘅領土。

馬里亞納群島同日本小笠原群島一樣，都由大平洋板塊同菲律賓板塊向西俯沖落軟流圈而引發嘅火山活動形成。一齊形成、喺東面嘅馬里亞納海溝係全世界最深嘅海牀。
塞班

**塞班**（），係西太平洋馬里亞納群島嘅最大島，亦係美國屬地北馬里亞納群島嘅行政中心，兼係出名度假勝地。
極圈

**極圈**係界定地球最北同最南嘅區域嘅緯線，一般嘅定義係北緯66°33′46.0″同南緯66°33′46.0″。因為緯度高，所以嗰頭成年都好凍。

## 睇埋
*北極圈
*南極圈
*極地
北極圈

**北極圈**係地球北面嘅極圈，一般嘅定義係北緯66°33′46.0″，以北嘅地方通常叫北極地區，包括北冰洋同附近陸地。

## 睇埋
*南極圈
*北極
極

**極**係唐字大數，通常係指1048（萬進記法），亦可以指1015（下數記法）、1088（中數記法）或者108192（上數記法）。皆因數值已經好大，日常生活基本上都唔會用佢嚟記數，就算需要記，通常直接用科學記數法去記。

極係《御製數理精蘊》入面最大嘅單字單位。
南極地區

**南極地區**係地球南面嘅極地，通常指南極圈以南地區，即係絕大部份嘅南極洲，廣義上會包埋成個南極洲同附近嘅島。
## 睇埋
*北極地區
*南極
*副南極地區
北極地區

**北極地區**係地球北面嘅極地，通常指北極圈以北地區，即係北冰洋、大半個格陵蘭、加拿大北面、美國阿拉斯加北面、俄羅斯北面等地方。
## 睇埋
*南極地區
*北極
*副北極地區
北極 (搞清楚)

**北極**，唐字，意思為北向至盡之處，如今指。

## 地理
* 北極，地球至北之處，即北極點
*北極地區，北極附近嘅地區
*北極圈，北極地區界線
*磁北極，攝石磁極

## 天文
*太一，古時講天文嘅北極。
*帝 (北極)，古時太一所在之星
*北極 (星官)，星官
*北極 (天文)，赤道座標系
*北黃極，黃道座標系
南極 (搞清楚)

**[[南極]]**可以係地球最南點（南極點），亦可以係：
*南極地區，南極附近嘅地區
*南極圈，南極地區界線
*磁南極，攝石磁極
後梁

**後梁**，又叫**朱梁**，係五代十國頭一個朝代，907年由朱溫立國，923年由朱友貞亡國。

907年，梁王朱全忠（朱溫）迫唐昭宣帝禪位畀自己，後梁建立。912年，朱溫畀自己個仔朱友珪發動政變殺咗。朱友珪第二年又畀人發動政變殺咗。朱友珪嘅細佬朱友貞登基做皇帝。

後梁一直都同晉國（923年變咗做後唐）對立，923年後唐軍打敗王彥章之後，迫近首都大梁，梁軍剩低嘅主力唔喺大梁度，朱友貞知道擋唔住唐軍入大梁，就叫人殺咗自己，後梁滅亡。
南極圈

**南極圈**係地球南面嘅極圈，一般嘅定義係南緯66°33′46.0″，以南嘅地方通常叫南極地區，包括絕大部份嘅南極洲。
## 睇埋
*北極圈
*南極
後唐

**後唐**，係五代十國第二個朝代，923年由李存勗立國，937年由李從珂亡國，俾石敬瑭勾結契丹入侵所滅。

後唐嘅前身係唐朝河東節度使李克用開創嘅晉王國。佢個仔李存勗喺923年稱帝，建立後唐，同年滅後梁，以洛陽為首都。926年，後唐莊宗李存勗畀人殺咗，由養子李嗣源繼位，就係後唐明宗。明宗過身之後由佢個仔李從厚繼位，就係後唐閔帝，但係閔帝喺934年畀李嗣源養子李從珂推翻。936年，明宗女婿、河東節度使石敬瑭畀李從珂調去第度，石敬瑭於是起兵作反，用割地換取契丹發兵幫佢，唐軍唔夠打。石敬瑭稱帝，建立後晉。937年1月，李從珂睇見大勢已去，喺洛陽自焚死，後唐滅亡。
後晉

**後晉**，又叫**石晉**，係五代十國第三個朝代，936年由石敬瑭立國，947年由石重貴亡國。
後周

**後周**，又叫**郭周**，係五代十國最尾一個朝代，951年由郭威立國，960年由柴宗訓亡國。佢係少數有兩個國姓嘅朝代。
南楚

**南楚**（），又叫**馬楚**（），係五代十國其中一國，897年由馬殷立國，951年由馬希崇亡國。
南唐

**南唐**（），係五代十國其中一國，937年由李昪立國，975年由李煜亡國。

## 建國
南唐開國君主李昪係南吳將領徐溫嘅養子，嗰陣就叫徐知誥。徐溫喺927年過身之後，徐知誥掌握咗南吳嘅大權。

937年，徐知誥改名徐誥。同年十月，南吳末代君主楊溥讓位畀徐誥，南吳滅亡。徐誥登基做皇帝，國號「齊」，改年號做「昇元」。

之後徐誥改返姓李，改名做李昪，話自己係唐憲宗嘅後代，改國號做「唐」。

## 統治
943年，李昪過身，之後由佢個仔李璟繼位。

955年，後周派兵攻打南唐，958年南唐認輸，割讓長江以北嘅地方畀後周，兼且自己去除帝號。

961年，李璟過身，之後由李煜繼位。

## 滅亡
974年十月，宋朝派兵攻打南唐。975年十一月乙未（公曆976年1月1號），宋軍攻入金陵，李煜投降，南唐滅亡。

## 參考
北漢

**北漢**（），係五代十國其中一國，後漢嘅殘餘政權，951年由後漢高祖劉知遠嘅細佬劉旻立國，979年由劉繼元亡國。

## 君主一覽

## 參考
前蜀

**前蜀**（），係五代十國其中一國，903年由王建立國，925年由王衍亡國。

前蜀由以前唐朝西川節度使王建建立。903年，唐昭宗封王建做蜀王。907年朱溫篡唐，王建喺四川稱帝，國號叫「大蜀」，史稱「前蜀」，定都成都。

925年，後唐出兵攻打前蜀，前蜀滅亡。

## 參考
南吳

**南吳**（），又叫**楊吳**（），係五代十國其中一國，902年由楊行密立國，937年由楊溥亡國。
留級

**留級**（）、又叫**留班**（）、**重讀**（），俗稱**㨆班**（），即係讀完呢個年級再讀返呢個年級（未必留喺上年嗰間課室）。如果啲學生喺課室遇到其中一個問題就要留級。大多數嘅國家都有留級制度，但係留級嘅年數或者歲數通常有限。

## 情形
以下幾個情形要留級，不過有啲國家唔一定要或者唔畀人留級：
;貧困而冇乜教育資源
*呢個情形大多數喺發展中國家嘅學校出現，尤其係喺啲偏僻地區。學校凈係開到幾個最基本嘅年級，所以要留級。
;外文
*呢個情形喺發展中國家同埋發達國家都有，教師教嘅語言唔係學生嘅母語，所以學生外文唔叻，要留級。
;考試成績唔合格
*呢個情形喺發展中國家同埋發達國家都有。學生啲主要考試唔合格就要留級。
;功課
*學生欠交太多功課、做錯太多功課、或者考試唔合格就要留級。
;曠課
*曠課太多次就要留級。
;操行
*操行周時好差，講極都唔聽（例如周時冇禮貌、重複犯校規或者重複犯課堂紀律）就要留級。
;讀半日
*有啲有自閉症光譜嘅人唔鍾意做功課或者驚冇親人陪住佢喺課室，情願讀半日，所以下年要留級。

## 世界各國留級制度
### 歐洲
而家大多數啲歐洲國家，如果學生有學業困難，佢哋唔係叻到啱心水嘅話，下年就要留級，但係有啲國家係冇留級制度：
*、等等
喺義務教育階段，喺每個學歷階段，點都唔可以留級。
*
喺幼稚園，點都唔可以留級。從2009年開始改初等教育制度，喺初等教育嘅小學嘅一至四年級，點都唔可以留級。
*
法律規定：喺幼稚園同埋小學都唔可以留級。

#### 表現同原因
喺大多數歐洲國家，留級嘅原因包括以下方面：
*出勤率太低（例如曠課太多次、遲到太多次、早退太多次）
出勤率太低係學生留級嘅其一原因。由於好難知道曠課太多次嗰啲學生做功課做成點，所以出年嗰啲學生一定要留級。有啲國家係因為由於健康、家庭、社會性或其他未界定原因而提出申請留級（例如荷蘭、英格蘭、盧森堡、斯洛文尼亞）；有啲國家規定學生唔夠嗮出勤率，下年就一定要留級（例如意大利、賽浦路斯、匈牙利、波蘭、葡萄牙同羅馬尼亞）。
*操行周時好差（例如重複犯校規、重複犯課堂紀律）
部分歐洲國家啲學校，如果學生嘅操行周時好差，下年就要留級。操行嘅評估喺學年尾出現，如果分數低過平均水準，下年就要留級。
*學業進展
喺歐洲，學業進展亦係最緊要嘅升級同留級嘅原因。有啲歐洲國家會評價學生嘅學年尾成績（綜合性分數，包括動機、操行或者技能學習測試等等）嚟決定下年要唔要留級。有啲國家係根據每個學科嘅分數，亦都有啲國家係將學生嘅學業成績納入整體評估，但係留級嘅次數有限制。

### 美洲
#### 北美洲
;
喺1960至1990年，美國嘅小學教育係冇留級制度，就算啲學生做錯太多功課、考試唔合格或者曠課太多次，下年都唔可以留級，因為要全班學生都同歲數。由於有大批唔合格嘅學生升級，累咗啲小學生，所以喺1999年，美國聯邦教育部宣布喺全國範圍內，創咗留級制度，採用分級測試嚟檢查學生嘅學業水準，如果考試唔合格，下年就要留級。
;
;:
::除咗學前班之外，喺每個學歷階段，即係小學、中學、職業預科、普通教育與職業教育學院、大學都有留級制度，但係幼稚園2（maternelle）可以破例留一次級。每個學歷階段都係有年齡限制，淨係計9月30號嘅足歲，但係成人學校、普通教育與職業教育學院、大學係冇被迫離校嘅年齡。喺小學，如果啲學生做錯太多功課、考試唔合格，曠課太多次，或者讀半日，下年就要留級，但係原則上最多留一次級，如果留過兩次，超咗齡（9月30號夠13歲嗰年）都畢唔到業，焗住要轉校繼續讀小學。唯一個情況超咗齡都可以破例，就係留一次六年級。中學有中等學校同大人學校，讀中等學校，如果啲學生做錯太多功課、考試唔合格，曠課太多次，或者讀半日，下年就要留級，但係原則上最多留一次級，如果超齡之前都未讀嗮中學，可以喺一間成人學校繼續讀中學。喺成人學校，如果考試唔合格就要考多次。喺職業預科，如果啲學生偷雞咗太多實習、成個學年都搭學校巴士返學、或者操行太差，下年就要留級，但係就算啲學生一啲都冇偷雞過實習、自己搭城市巴士返學、又操行好好，下年都可以自願留級，超咗齡嗰年（9月30號夠21歲嗰年）淨係可以破例留喺3年級，但係如果超齡之前冇讀過3年級，超咗齡嗰年唔可以破例繼續讀，淨係可以喺大人學校讀第樣或者退學。喺普通教育與職業教育學院，如果啲學生曠課太多次，下年就要留級。喺普通教育與職業教育學院，如果啲學生曠課太多次，下年就要留級。

### 亞洲
;
喺中國大陸，1986年實行《義務教育法》之前嘅學生，如果考試唔合格，下年就要留級。自從《義務教育法》喺1986年7月1號實施之後，小學開始讀一年級至初三嘅中考前夕，都唔准留級。而高中喺2008年全面實行新課標之後（廣東、海南同寧夏、山東從2004年9月開始實施），要修夠指定學分先至可以畢業。原則上，剩係初三至高三學生可以自願留級，但係一定要喺開學前申請，批唔批准就睇情形。
;
香港教育局規定，每名小學生只可以喺整個六年嘅小學教育過程之中留一次級。每間小學嘅留級生限額係嗰間學校學生人數嘅3%，而每間中學嘅留級生限額係嗰間學校學生人數嘅5%。香港每間中小學校都有唔同嘅留級制度。有啲學校規定，如果學生考試達唔到合格分數就要留級；有啲學校有留級人數限制，考試最後幾名嘅學生先要留級；有啲學校係完全唔會要求學生留級。
;
教育暨青年局規定幼稚園唔可以留級，除非家長向學校申請留級（原因：疾病、操行好差等等）。有啲學校將畢業級學生嘅畢業分數作為升留級標準。如果學生學年分數達唔到指定分數就要留級。
;
喺日本，幼稚園、小學同初中係冇留級制度。

### 大洋洲
;

## 睇埋
* 自動升級
* 年級
* 升級
* 降級
* 跳級

## 攷
* 世界各國留級制度現狀分析報告 澳門中華教育會
五代十國君主一覽

下面係**[[五代十國]][[君主‎]]一覽**：
## 五代
### [[後梁]]
*梁太祖朱晃
*梁郢王朱友珪
*梁末帝朱友貞

### [[後唐]]
*唐莊宗李存勗
*唐明宗李嗣源
*唐閔帝李從厚
*唐末帝李從珂

### [[後晉]]
*後晉高祖石敬瑭
*晉出帝石重貴

### [[後漢]]
*後漢高祖劉知遠
*漢隱帝劉承祐

### [[後周]]
*周太祖郭威
*周世宗柴榮
*周恭帝柴宗訓

## 十國
### [[吳越]]
*吳越太祖錢鏐
*吳越世宗錢元瓘
*吳越成宗錢弘佐
*吳越忠遜王錢弘倧
*吳越忠懿王錢弘俶

### [[大閩]]
*閩太祖王審知
*閩嗣主王延翰
*閩惠宗王延鈞
*閩康宗王繼鵬
*閩景宗王延曦
*閩武帝朱文進
*閩天德帝王延政

### [[荊南]]
*荊南武信王高季興
*荊南文獻王高從誨
*荊南貞懿王高保融
*荊南貞安王高保勗
*荊南德仁王高繼沖

### [[南楚]]
*楚武穆王馬殷
*楚衡陽王馬希聲
*楚文昭王馬希範
*楚廢王馬希廣
*楚恭孝王馬希萼

### [[南吳]]
*南吳太祖楊行密
*吳烈宗楊渥
*吳高祖楊隆演
*吳睿帝楊溥

### [[南唐]]
*唐烈祖李昪
*唐元宗李璟
*唐後主李煜

### [[南漢]]
*南漢高祖劉龑
*南漢殤帝劉玢
*南漢中宗劉晟
*南漢後主劉鋹

### [[北漢]]
*北漢世祖劉旻
*漢睿宗劉鈞
*漢少主劉繼恩
*漢英武帝劉繼元

### [[前蜀]]
*前蜀高祖王建
*前蜀後主王衍

### [[後蜀]]
*後蜀高祖孟知祥
*後蜀後主孟昶

類:中國君主一覽‎
貿易

**貿易**（）有時又叫**交易**、**買賣**，係交換貨物或者服務嘅商業行為，由古時嘅以物易物，發展成用錢銀做媒介。搞貿易嘅地方叫市場。

喺現代嘅睇法入面，貿易嘅存在係因為專業化同埋勞動分工，呢個係一種主要嘅經濟活動形式，喺呢種形式入面，個人同團體集中喺生產嘅一個細小方面，但係佢哋將自己嘅產出用嚟同其他人交換所需嘅產品同服務。 貿易存在於唔同地區之間，因為唔同嘅地區可能喺某啲可交易商品嘅生產方面有比較優勢（無論係認為定係真實嘅）包括生產喺其他地方稀缺或有限嘅自然資源。例如，唔同地區嘅規模可能會鼓勵大規模生產。喺呢啲情況下，喺唔同地方之間以市場價格進行交易可以令到兩個地方都受益。唔同類型嘅商人可能會專門買賣唔同種類嘅商品；例如，香料貿易同穀物貿易喺全球性、國際性經濟嘅發展中都有重要嘅歷史地位。

零售貿易包括喺一個固定嘅地方（例如百貨公司、精品店或者售貨亭）、網上或者透過郵購，以細量或者個別批次出售貨品或者商品，畀購買者直接消費或者使用。 批發貿易係指將貨品當做商品賣畀零售商、工業、商業、機構或者其他專業商業用戶，或者賣畀其他批發商同相關嘅附屬服務。

從歷史嚟講，由1815年到第一次世界大戰爆發嘅1914年，某啲地區對自由貿易嘅開放程度大幅增加。喺1920年代，貿易開放度再次增加，但係喺1930年代嘅大蕭條期間（特別係喺歐洲同北美）崩潰咗。由1950年代開始，貿易開放度再次大幅增加（雖然喺1970年代嘅石油危機期間有所放緩）。經濟學家同經濟史學家認為，而家嘅貿易開放水平係有史以來最高嘅。

## 概念

貿易嘅起源係分工同比較優勢。

人同人之間以至國家同國家之間喺「擅長生產乜嘢貨品同服務」呢一點上都有差異：例如假想而家有兩個人，A 君比較叻煮嘢食，B 君比較叻整電腦，A 君會比較有誘因去開餐廳，而 B 君會比較有誘因去搵份做電腦技術員嘅工，B 君冇 A 君咁肯花時間煮嘢食，所以日日晏晝都去幫襯 A 君間餐廳，將佢做技術員賺到嘅錢俾 A 君嚟換取嘢食－兩個人之間形成咗一種互利嘅貿易關係；呢種現象喺國與國之間都會睇到，例如俄羅斯嘅國土石油含量多過日本嘅好多，所以比起日本更加有誘因發展石油產業，而當日本想要用石油嗰陣，就可能會問俄羅斯攞，但俄羅斯（定係是但一個產油國）正路唔會免費送石油俾日本，所以日本要搵返啲有價值嘅嘢（最直接嘅係錢）送俾俄羅斯，等俄羅斯有誘因俾石油佢－國際貿易就形成咗。

世界嘅唔同地區之間年年都有大量貿易發生緊－地理同文化等方面嘅差異令到唔同地區擅長生產唔同嘅貨品同服務。

## 歷史

## 語源
*貿易*係由中古英語 *trade*（"路徑，行為方式"）嚟，係漢薩商人引入英語，來自中低德語 *trade*（"軌跡，路徑"），源自古撒克遜語 *trada*（"足跡，軌跡"），再由原始日耳曼語 **tradō*（"軌跡，路徑"）衍生，仲同古英語 *tredan*（"踩"）有關。

*[[商業]]*係從拉丁語 *commercium*而來，由 *cum*（"一齊"）同 *merx*（"商品"）組成。

## 觀點

### 保護主義

保護主義係一種限制同阻礙國與國之間貿易嘅政策，與自由貿易政策相反。呢種政策通常會用關稅同限制性進口配額。保護主義政策喺1930年代特別流行，正正係喺大蕭條同第二次世界大戰之間。

### 宗教
伊斯蘭教義鼓勵做生意（而且譴責高利貸或者利息）。

猶太-基督教教義冇禁止貿易，但係禁止欺詐同唔誠實嘅手法。歷史上都禁止收取貸款利息。

### 貨幣嘅發展

最早嘅貨幣形式係有內在價值嘅物品。呢個叫商品貨幣，包括任何常見嘅有內在價值嘅商品；歷史上嘅例子有豬、稀有貝殼、鯨魚牙齒同（通常）牛。在中世紀嘅伊拉克，麵包被用作早期形式嘅貨幣。在阿茲特克帝國期間，喺蒙特祖馬二世統治下，可可豆成為合法貨幣。

貨幣作為標準化貨幣被引入，為咗促進更廣泛嘅商品同服務交換。呢一階段嘅貨幣，用金屬代表儲存嘅價值，符號代表商品，為肥沃新月地帶嘅貿易奠定咗基礎，持續咗超過1500年。

錢幣學家有最早大規模社會嘅硬幣樣本，雖然呢啲最初係冇標記嘅貴金屬塊。

## 潮流大勢

### 多哈回合

世貿嘅多哈回合傾偈想將全球貿易嘅障礙劈低啲，最緊要係要令貿易對窮國更加公道。但係呢啲傾偈一直卡住，因為富貴佬國家（即係二十國集團嗰班大佬）同主要窮國之間成日拗晒頸。最難搞掂嘅就係農業補貼呢樁嘢。相反，喺貿易方便化同埋俾人有能力去做嘢呢兩樣嘢上面，大家就好易傾掂。多哈回合喺卡塔爾嘅多哈起步，跟住喺墨西哥坎昆、瑞士日內瓦、法國巴黎同埋香港繼續傾。

### 中國

大概喺1978年噉上下，中共政權開始搞經濟改革嘅實驗。同以前蘇聯嗰套中央計劃經濟唔同，新嘅措施慢慢放鬆咗對耕田、賣農產品，同埋幾年之後嘅城市企業同打工仔嘅管制。呢套更加向錢看齊嘅做法令效率升高，仲刺激咗私人投資，尤其係農民嘅投資，搞到生產力同產量都升咗。仲有一個特別嘢就係喺東南沿海整咗四個（後尾變成五個）經濟特區。

呢啲改革嘅效果好有效，產量、種類、質素、價錢同需求都升到癲。實際上，經濟規模喺1978年到1986年之間翻咗倍，到1994年又翻咗倍，2003年再翻多次。講真人均嘅話，以1978年做基準，喺1987年、1996年同2006年都係翻咗倍。到咗2008年，經濟規模已經係1978年嘅16.7倍，人均水平都係以前嘅12.1倍。國際貿易仲發展得更快，平均每4年半就翻一倍。1998年1月單單一個月嘅雙邊貿易已經超過晒1978年成年嘅數；2009年頭三個月嘅貿易額仲高過1998年全年。到咗2008年，中共政權嘅雙邊貿易總額已經去到2.56萬億美金。

1991年，中共政權加入咗亞太經合組織呢個谷生意嘅論壇。到咗2001年，佢哋仲加埋世貿添。

## 國際貿易

國際貿易就係講唔同國家之間買嘢賣嘢、交換服務嘅嘢。喺大多數國家，呢樣嘢都係GDP嘅一個好重要部分。雖然國際貿易由古到今都有（睇下絲綢之路同埋琥珀之路），但係最近幾百年，佢喺經濟、社會同政治方面嘅重要性急速上升，主要係因為工業化、新型運輸、全球化、跨國公司同外包嘅蓬勃發展。

要睇貿易有幾成功，最好睇下南韓同印度嘅分別。南韓搞咗個叫出口導向工業化嘅政策，印度就一向比較閉關鎖國。過去五十年，南韓喺經濟方面嘅表現遠勝印度，不過南韓嘅成功都同佢嘅政府制度好有關係。

### 貿易制裁
有時啲國家會對某個國家搞貿易制裁，目的係懲罰嗰個國家做咗啲乜。禁運就係最嚴重嘅一種制裁，即係完全切斷同嗰個國家嘅所有貿易。好似美國就對古巴搞咗超過40年嘅禁運。禁運通常都係暫時性嘅。舉個例，亞美尼亞喺2020年12月31號開始暫時禁止所有土耳其嘅貨入嚟，因為土耳其對亞美尼亞好敵對，影響到食品安全。

### 公平貿易
「公平貿易」運動，又叫「貿易公義」運動，就係話要喺生產貨品嘅時候注意打工仔嘅權益、環保同社會標準，特別係啲由窮國賣去富國嘅嘢。呢啲諗法仲引發咗一場辯論，就係貿易本身應唔應該當做一種人權。

有啲入口公司會自願跟公平貿易嘅標準，有時政府都會用勞工法同商法去執行呢啲標準。公平貿易嘅政策五花八門，由禁止用奴隸勞工整嘅貨品，到1980年代咖啡嘅最低價格支持計劃都有。非政府組織都出咗唔少力，佢哋負責監察啲貨有冇跟足標準。所以話，公平貿易其實都係一種保護主義嚟嘅。

## 睇埋
*經濟學
*分工

## 引咗
交易

**交易**（）又叫**[[貿易]]**、**[[交換]]**、**互市**，係買賣雙方對有價物品同服務做互通有無嘅行為。可以係用貨幣做交易媒介嘅過程，亦可以係以物易物，例如一隻黃牛交換三隻豬。任何一單交易都會令當事人（可以係個人或者企業）喺財務狀況上出現變化。

**金融交易**通常涉及一項或以上嘅金融資產，最常見嘅係錢，亦可以係其他有價值嘅物品，例如黃金或者銀。金融交易有好多唔同類型。其中最常見嘅係**購買**（）即係消費者以錢換取某項商品、服務。大部分購買都係用即時付款形式完成，例如現金、扣帳卡或者支票等。

另一種常見嘅付款方式係信用（），即係買家可以即時獲得資金或者貨品，但日後要還錢。

## 睇埋
*錢
*金
*銀
*錢嘅歷史

## 參考
Write

**Write**，拉丁字母串字，指：
* 作文
* 寫字
* 寫入（一種機器功能，喺電腦同電腦以外嘅電子工程都有咁叫嘅嘢）
* 曾經出現過嘅幾隻唔同牌子嘅文書處理器嘅產品名。
寫字

**寫字**（），又叫**寫文**、**寫作**、**書寫**，或者就咁叫**寫**，係用文字通訊嘅方法，最基本係用筆將字寫喺紙上面。

## 書寫系統

書寫系統（Writing system）係指用字形呢種視覺方法嚟將語言（通常係口語，不過手語都係有可能寫嘅）寫出嚟。對書寫系統最早嘅研究源於 1952 年。因為書寫系統得嗰大約 5,000 至 6,000 年歷史，而相比之下，口語同人嘅心靈早喺文明之前經已存在－比起口語同心靈，書寫系統喺好後先開始出現。最早期嘅人類大約喺公元前 20,000 年前仲未有系統化嘅書寫系統嘅時候，經有有嘗試喺洞穴嘅牆上面畫畫，或者喺大約 10,000 年前用畫畫嚟記事。大約喺 5,000 年前，人類文明先有最早期嘅楔形書稿。

要留意嘅係，文字（writing / character）同書稿（script）係兩種唔同嘅概念，兩種語言可以使用同樣嘅文字嚟寫，但就會有唔同嘅書稿。例如英文同芬蘭話係兩種唔同嘅語言（口語之間傾唔到偈），佢哋有相同嘅文字（都係用羅馬字母）但佢哋嘅書稿就唔一樣；粵文同中文書面語都係兩種有同樣文字（都係用漢字）、唔同嘅書稿嘅語言。古代日本亦有假借漢字嚟表記古日語嘅萬葉假名。而最早期被考古發現嘅書稿係喺中東地區嘅原始埃蘭語（Proto-Elamite）、喺希臘被發現嘅線形文字A、同印度河文字（Indus script）。

一個人群用嘅書寫系統好多時都會同佢哋嘅口語不符。例如係漢人噉，一路直至清朝為止，漢人一般都係用文言文嚟寫公文嘅，但文言文查實並唔似任何一種漢語嘅口語；喺辛亥革命之後出咗所謂嘅中文書面語－中文書面語喺文法同詞彙上係建基於官話嘅（例如用「A 的 B」噉嘅方式嚟表示「由 A 擁有嘅 B」，係普通話口語先會講嘅句法），所以對於（例如）廿世紀嘅粵語人群嚟講，中文書面語雖然係一種常用嘅書寫系統，但並唔符合佢哋口講嘅嘢，好似辛亥革命打前嘅官話人群噉，做唔到「我手寫我口」。

### 象形同意表文字
象形文字以類似繪畫嘅方式嚟書寫，被視為係古代嘅繪畫藝術傳統嘅延伸。而通常當大部份人用類似嘅符號繪畫嚟表達同樣嘅意義嘅時候，繪畫就會被視為象形文字。而當象形文字發展成一個固定嘅象徵形態嘅時候，就可能會變成意表文字。意表文字通常用一個既定嘅符號嚟表達含意。喺古埃及象形文字（實際上係意表文字）入面  指「屋」，而佢嘅字源就來自房屋嘅平面圖。而漢文字嘅「川」就係嚟自河流嘅象形。

### 表音文字：字母
字母利用符號分割語音。當中最出名嘅就係羅馬字母、古英文字母同斯拉夫字母（Cyrillic）等。拉丁字母有23個字母，而現代羅馬字母就有26個。通常喺羅馬字母入面，一個字母對應住一個音素。不過以上嘅講法有不確定性同多重對應（polyvalence）嘅問題，例如拉丁字母喺語音上面可以對應阿爾巴尼亞語嘅[dʒ]、巴斯克語嘅[x]、英文嘅[z]、法文嘅[ɡz]、德文嘅[ks]、葡萄牙文嘅[ʃ]、西班牙文嘅[ç]同普通話拼音嘅[ɕ]。

### 語素文字
語素文字嘅形態同佢嘅意義通常都有分別。漢文字係當中最出名嘅語素文字，雖然有啲漢文字發展自象形文字，不過好多字詞實際上同圖案無關，所以就唔完全係意表文字。另外最早有記錄嘅語素文字係楔形文字。米索不達美亞嘅蘇美爾人就係其中最早用楔形物喺黏土板上面書寫嘅文明。

## 領域
*文學
*創意寫作
*學術寫作
*NLP
## 睇埋
*文
*書
*作家
*識字
*語料
*速記

## 攷
電照街

**電照街**（**Tin Chiu Street**），係喺香港港島東北北角區內嘅路，南北走向。

## 史
舊時政府屋建會喺1958年喺度起北角邨東風車樓，共1956個物業單位。北角邨又叫渣華道廉租屋邨。區內有社區禮堂、商場、巴士總站、郵政局同渡輪碼頭。 

## 近況
區內建有港運城名店區、健威花園、百佳超市、公園同學校。

香港政府海關總部大樓座落喺北角電照街，樓高32層，耗資5億7千萬港紙。

喺電照街上，馬寶道同英皇道之間，有英皇道遊樂場，原址前身係北角戰俘營嘅一部分。

## 參考

## 睇埋
*英皇道
*七姊妹道東段
*渣華道
*馬寶道

## 出面網頁

*電照街地圖
啟祥道

**啟祥道**（）係香港一條喺觀塘區九龍灣嘅東西向嘅路，連接啟福道同牛頭角道。

## 交界道路
* 啟福道
* 展貿徑
* 宏展街
* 啟成街
* 宏光道
* 宏照道
* 偉業街

## 現況
由於連接九龍灣工業區多條道路，所以喺平日日頭好繁忙，而連接嘅偉業街係去九龍灣工業區嘅樽頸位，所以喺夜晚繁忙時間東行接近偉業街都會出現車龍。

## 建築
* 香港輔警總部
* 滙豐銀行金庫
* 九龍灣國際展貿中心同EMax
* 機電工程署總部大樓

## 睇埋
*啟祥道站

## 出面連結
* 香港巴士大典-啟祥道
8888民主運動

**8888民主運動**，係1988年8月8號發生喺緬甸嘅一場爭取民主嘅大規模民眾運動。起因為當時嘅軍人統治者吳耐溫嘅貨幣改革導致百姓傾家蕩產，民怨沸騰，導致全國性嘅大規模示威遊行。

據說，吳奈溫認為「9」係一個吉祥嘅數字，宣佈廢除面值唔可以畀「9」整除嘅貨幣，導致群眾尤其是學生嘅儲蓄損失重大。

呢次運動，重有另外一啲事情推進事態發展，比如緬甸早前畀聯合國列入咗最唔發達國家行列等。

緬甸民主活動家昂山素姬從運動中做咗民主運動嘅領袖同旗幟。
和宜合交匯處

**和宜合交匯處**係喺香港新界荃灣區城門谷和宜合嘅一個交匯處，有4個出口。

## 連接道路（出口）
*和宜合道南行
**往葵涌市區、梨木樹邨方向
*象山邨西路西行
**往象山邨、城門谷公園方向
*三棟屋路西行
**往三棟屋村、老圍、石圍角邨、荃灣市區方向
*象鼻山路東行（九號幹線、城門隧道公路、隧道）
**往沙田方向
李孜省

**李孜省**（）係明代成化年間嘅官，南昌人，因為識方術而受明憲宗朱見深信任，成化十五年（1479年）升做上林苑監丞，成化十七年（1481年）升做右通政，雖然成化廿一年（1485年）曾經貶返去上林苑監丞，但同年又升返去做左通政，一路去到明孝宗朱祐樘繼位後就隨即因罪入獄，死喺獄中。

## 影視形象
*無綫電視電視劇《刀下留人》：吳岱融飾演

## 參考
*《明史 列傳第一百九十五》
青衣西北交匯處

**青衣西北交匯處**（）係喺香港嘅青衣島西北角石環嘅道路交匯處，亦係香港3號幹線同8號幹線一部分。交匯處包括8座總長6.5公里而且相連嘅天橋同一段快速公路，接駁青嶼幹線青馬大橋（屬8號幹線）、青朗公路汀九橋（屬3號幹線）、長青公路（屬3、8號幹線）同青衣北岸公路，屬青馬管制區範圍，隧道人員獲授權執行《青馬管制區條例》。

青衣西北交匯處嘅規劃係香港機場核心計劃中連接香港國際機場同市區快速公路（即3、8號幹線部份）嘅一部份。除連接青衣北岸公路外，工程喺1994年9月動工，喺1997年4月完成。

## 道路連接
*交匯處南面係長青公路，可前往8號幹線嘅南灣隧道或3號幹線嘅長青隧道去沙田區、九龍及香港島，或經青衣西路前往青衣市中心。
*交匯處西面係青嶼幹線青馬大橋，8號幹線經呢度通去大嶼山同機場。
*交匯處北面係青朗公路汀九橋，3號幹線經此通往大欖隧道及屯門公路。北面另外有一個出口係青衣北岸公路，通往青衣市中心同荃灣區。

## 其他建築物
* 青嶼幹線行政大樓喺青馬大橋側，就喺交匯處西面，亦鄰近青嶼幹線訪客中心及觀景台。
* 港鐵東涌綫同機場快綫就喺交匯處下面由東向西穿過，連接青馬大橋。
* 青衣西北交匯處下面係香港聯合船塢。

## 參考
* 承建商中國建築國際集團有限公司網頁
申龍

**申龍**可以係：
* 申龍客車，中國一間巴士製造廠，總部喺上海。
* 申龍電梯，中國一間𨋢製造公司，總部喺蘇州。
播磨浩謙

**播磨浩謙**（；，）係香港嘅足球員，司職前鋒同中場，現時效力香港超級聯賽球會夢想FC。佢係港日混血兒，阿爸係日本人，阿媽係香港人。

## 出面網頁
*http://the-sun.on.cc/cnt/sport/20150713/00514_002.html
*http://202.55.1.83/news/12/01/28/WF-1445492.htm
協和廣場 (巴黎)

**協和廣場**（）係法國巴黎最大嘅廣場，喺市中心塞納河邊，面積8.64公頃。

協和廣場喺香榭麗舍大道（Av. des Champs-Élysées）同杜樂麗花園（Jardin des Tuileries）之間，遙望凱旋門，南臨塞納河。

喺法國大革命期間，法王路易十六同其他貴族就係喺協和廣場被送上斷頭台。

廣場上豎立咗一座23米高嘅方尖碑，係埃及喺19世紀時送畀法國，亦係好多遊客嘅打咭點。

## 名
協和廣場喺1763年落成嗰時係叫**路易十五廣場**（Place Louis XV）。1789年法國大革命爆發後，廣場內嘅路易十五騎馬像被拉倒，1792年改叫**革命廣場**（Place de la Révolution），1795年再改名做協和廣場。

1814年法國波旁復辟後廣場改返叫路易十五廣場，1826年改名做**路易十六廣場**（Place Louis XVI），1828年再叫返路易十五廣場。1830年七月革命後又叫返做協和廣場。

類:巴黎建築
寶漢直街

**寶漢直街**（）係中國廣東廣州嘅一條內街，喺越秀區童心路東邊隔籬嘅登峰社區，南接環市中路，北接麓景西路。呢條內街係越秀區唯一一條帶有城中村味嘅內街。

## 兩個所謂
寶漢直街喺廣州地區有「非洲一條街」同「穆斯林一條街」嘅稱呼。

;穆斯林一條街
1980年代，由於中國大陸實行改革開放，有好多喺寧夏同新疆、甘肅等地啲穆斯林猛咁喺小北附近做貿易，而且帶咗好多批喺阿拉伯國家啲商人。
;非洲一條街
自從第一批非洲黑人喺1990年代尾到小北附近開舖頭做生意之後，有好多黑人陸續過嚟小北附近搞貿易。尤其1997年爆發亞洲金融風暴之後，有好多黑人搬嗮嚟小北嘅登峰社區附近住。 搞到好多本地業主都搬走嗮。

## 連出去
* 宝汉直街:广州黑人街
* 广州的“小非洲”——宝汉直街

類:廣州街道
永久

**永久**可以係：
* 永恆
* 永久 (年號)，日本年號
* 永久鎮，中國吉林松原長嶺一鎮
* 永久鄉，中國黑龍江綏化明水一鄉
金鐘獎

**金鐘獎**（；）係臺灣傳媒嘅官方獎項，對象係廣播界同電視界，同金馬獎、金曲獎做咗臺灣三大娛樂獎項，1965年開始每年頒獎一次。
蔡龍雲

**蔡龍雲**（；；；）係中國大陸嘅武術家，武術界泰斗嘅一代宗師，山東濟寧人，喺上海出世。做過上海華聯同樂會體育部嘅武術教練。中華人民共和國成立之後做過上海武術界聯誼會常務執行委員同中央體育學院競技指導科武術隊政治輔導員、上海體育學院武術教研室主任同副教授、中國武術協會副主席，中國國家級武術裁判員。由於佢識華拳、少林拳、太極拳同形意拳先至俾人話成「神拳大龍」。

蔡龍雲既係武術前輩蔡桂勤嘅仔，又係同李小龍一個班嘅學徒。

2015年12月19號，蔡龍雲因病喺上海死咗，終年87歲。

## 攷
* 武术泰斗蔡龙云因病去世 14岁曾大胜西洋拳师 体球网 （2015-12-21）
* 少时大胜西洋拳师 武术教育家蔡龙云在沪病逝 腾讯 （2015-12-21）
* “神拳大龙”蔡龙云先生逝世 勞动報 （2015-12-20）
* "一代宗师"蔡龙云去世 曾是李小龙偶像 沈阳网 （2015-12-20）

龍雲
類:山東人
類:武術運動員
鄺佐輝

**鄺佐輝**（，，）係香港電視網絡藝員，做過無綫電視藝員，因大腸癌復發與世長辭，享壽59歲。

類:前香港電視網絡男藝員

類:前香港自由黨員
甲B五鼠案

**甲B五鼠案**，係2001年甲B聯賽（今日嘅中國甲組足球聯賽）最後1輪發生嘅假波案。亦係中國足球從1994年開始職業化以嚟，最嚴重嘅假波案。

## 事件主角
甲B五鼠案嘅「五鼠」分別係浙江綠城（今日嘅杭州綠城）、成都五牛、長春亞泰、江蘇舜天（今日嘅江蘇蘇寧）、綿陽太極（2001年解散）。呢五隊分別喺2001年9月29號同2001年10月16號踢咗4場大比分嘅比賽。

## 經過
2001年嘅甲B聯賽規定係升二降二制度，其中上海中遠（今日嘅北京人和）已經提早一輪升入甲A聯賽（今日嘅中超聯賽）。凈低個位要喺江蘇舜天、長春亞泰同廣州吉利（今日嘅FC廣州）、成都五牛三個是但一個升入甲A。

由於嗰時中國嘅足球聯賽未實行最後幾輪同時開波制度，所以喺2001年9月29號挨晚，成都五牛主場對陣綿陽太極嘅比賽踢出咗11-2嘅大比分，創咗中國足壇最大比分紀錄。結果好多媒體都嚟採訪，連足協都關注咗呢件事，最後決定2001年甲B最後一輪冚唪唥嘅比賽同時開波。

### 戲劇性上演
聯賽最後一輪未開波時，甲A前5積分榜係噉：

而成都五牛同綿陽太極搞出咗11-2嘅大比分之後，中國足協臨時開會決定甲B最後一輪冚唪唥嘅比賽，統一喺2001年10月6號15:00開波。嗰時嘅最後一輪對陣：
*江蘇舜天 對 成都五牛
*浙江綠城 對 長春亞泰
*天津立飛（2001年底解散） 對 上海中遠
*廣州吉利 對 武漢紅金龍（2008年解散）
*四川綿陽 對 廈門紅獅
*廣東宏遠 對 河南建業

嗰時入甲A最後一個名額要求：
;成都五牛
最後一場要作客贏江蘇舜天。重要長春亞泰同廣州吉利輸波或打和。假設長春同成都都贏波，要睇淨勝波同入波。
;長春亞泰
最後一場要作客贏浙江綠城，重要廣州吉利、江蘇舜天要輸波；假設長春同成都都贏波，要睇淨勝波同入波；假設長春最後一輪作客贏浙江綠城，江蘇舜天同成都五牛打和，長春亞泰都可以借淨勝波數而殺入甲A。
;廣州吉利
最後一輪主場必須要贏武漢紅金龍，重要江蘇舜天輸波或打和。長春亞泰嗰邊唔使睇賽果；假設打和，重要江蘇舜天同成都五牛打和兼長春亞泰要輸波或打和，先至有淨勝波優勢而殺入甲A。
;江蘇舜天
最後一輪主場必須要擊敗成都五牛；假設打和，重要廣州吉利、長春亞泰要輸波或打和。

2001年10月6號晏晝3點開波之後，比賽除咗廣州吉利主場輸咗畀武漢紅金龍，上海中遠作客贏咗天津立飛嘅比賽好正常之外，前五嘅另外三個隊踢到一鑊熟。上半場重好地地，江蘇舜天主場重喺上半場44分鐘以1-0領先。但下半場風雲突變：

比賽結束之後，積分榜變成噉：

按照聯賽正常嘅升降級制度，上海中遠同成都五牛係殺入2002年嘅中甲聯賽。但座落喺杭州嘅黃龍體育場入面睇波啲波迷好大聲嗌「假波」。

## 處罰
2001年甲B聯賽最後一輪踢完，由於出現咗2-4同0-6嘅疑似假波比分，同倒數第二輪嘅11-2比分影響，足協開始處罰踢假波嗰5隊。先係取消咗2001年9月29號成都五牛同綿陽太極，同2001年10月6號江蘇舜天同成都五牛、浙江綠城同長春亞泰呢三場比賽入面，有落場踢波嘅中國大陸球員喺2002年嘅註冊資格同成都五牛、綿陽太極、江蘇舜天、浙江綠城同長春亞泰5間球會喺2002、2003年嘅甲A、甲B同乙級聯賽引入中國大陸球員資格，重唔畀喺嗰三場比賽入面，有執教過球隊份嘅主教練喺2002年聯賽嘅執教資格。而綿陽太極直接降班到乙級聯賽。後嚟嗰5間球會俾足協要求喺3個月內整頓，重要喺2002年1月15號之前上報整頓結果。

## 後續
2002年3月4號，江蘇舜天、浙江綠城同綿陽太極三間足球會因為整頓態度比較好而獲得「減刑」，凈低嘅長春亞泰同成都五牛重係維持原判。足協亦拉咗執法球證龔建平，並判佢坐監到2012年，但龔建平喺2004年夏天死咗。

而甲A、甲B聯賽從2002年開始暫停升降級直到2005賽季結束為止。

本嚟外界話呢屆甲B結束之後，廣州吉利隊會頂住成都五牛隊而升入2002年甲A，但凈得個銡。隨後吉利集團宣佈話未達到預期宣傳效果而退出贊助。

## 註

## 參考

類:中國足球
類:2001年
遼寧話

**遼寧話**（；）），習慣上專指喺遼寧所使用嘅官話方言，同山東話非常之接近。

## 語音
遼寧話嘅單元音15個，其中鼻音3個，單輔音15個，，冇入聲。

普通話同埋遼寧話嘅塞音唔區分有聲同埋無聲，僅區分有氣同埋無氣。普通話同埋遼寧話嘅「g」、「d」、「b」唔區分[g][k]、[d][t]、[b][p]，「k」、「t」、「p」唔區分[gh][kh]、[dh][th]、[bh][ph]。

遼寧話唔區分齒齦音同埋齦顎音，唔區分齒茎音同埋捲脷音。普通話嘅「ji」、「qi」、「xi」、「zhi」、「chi」、「shi」、「ri」、「zi」、「ci」、「si」，喺遼寧話係「d-ii」、「t-ii」、「s-ii」、「d-i」、「t-i」、「s-i」、「z-i」。

由最初嘅開元音嘅「a」至最後嘅閉元音嘅「m」，

## 注釋

## 睇埋
* 河北話
* 山東話
* 河南話
辛康納利

**辛康納利**（**Sean Connery**，）係蘇格蘭男演員，出名演占士邦，1987年憑電影《義膽雄心》贏奧斯卡金像獎最佳男配角。

## 出面網頁

* 
* 

類:英國男演員

類:奧斯卡金像獎最佳男配角
尤利西斯·格蘭特

**尤利西斯·格蘭特**（；）係第18任美國總統，任期由1869年到1877年。做總統前，佢做過南北戰爭北軍總司令，成功打贏南軍。
英迪拉甘地

**英迪拉甘地**（**Indira Gandhi**，）係印度頭一位女總理，任期包括1966年到1977年同埋1980年到1984年遇刺身亡。佢係印度頭一位總理尼赫魯個獨生女。
華茲華斯

**華茲華斯**（**William Wordsworth**，），係英國嘅浪漫主義詩人，同埋同一時期嘅雪萊、拜倫兩位詩人齊名，代表作係同佢老友柯勒律治一齊寫嘅《抒情歌謠集》（Lyrical Ballads）。
柯勒律治

**柯勒律治**（**Samuel Taylor Coleridge**，），係英國嘅浪漫主義詩人，代表作係同佢老友華茲華斯一齊寫嘅《抒情歌謠集》（Lyrical Ballads）。
沙面堂

**沙面堂**（注意面字係陽上調；；）係中國廣東省廣州市嘅一間基督教教堂，喺1865年起好，位置喺荔灣區沙面嘅沙面南街60號。呢間教堂係沙面嘅一間英式教堂。

## 史
大清鴉片戰爭時期，由於英國軍隊喺沙面劃咗租界，聖公會組織喺1865年到租界西邊起咗間專畀外國華僑做禮拜嘅教堂。初期一直係鬼佬做禮拜嘅聖地，但到咗第二次世界大戰之後，由於中華民國政府收返租界，所以教堂交咗畀中華聖公會華南教區嚟睺住。中華人民共和國成立之後，呢間教堂一直俾政府部門霸咗，連文革破四舊時期都唔例外，直到1980年代先至畀返廣東省基督教兩會。從1991年開始，教堂恢復返之前嘅宗教活動。

## 攷
* 基督教堂沙面堂 花城网
* 沙面堂 Christ Church Shamian Foursquare
* 【黄沙】愉悦身心的基督教堂沙面堂 广州地铁一站通

類:荔灣區教堂
類:荔灣區古蹟
類:沙面
類:天主教
救主堂

**救主堂**（）係一間基督教或天主教嘅教堂名。可以係：
*
** 救主堂 (廣州)：喺廣東廣州。
** 救主堂 (上海)：上海一間冇咗嘅教堂，1853年起，1989年拆咗。
** 救主堂 (重慶)：喺重慶南岸區。
** 中華聖公會救主堂：喺北京。
*
** 救主堂 (新德里)：喺新德里。
*
** 救主堂 (布拉格)：喺布拉格。
*
** 救主堂 (威尼斯)：喺威尼斯。
*
** 救主堂 (哥本哈根)：喺哥本哈根。
PP

**PP**或**Pp**或**pp**或**pP**可以係：

*聚丙烯，半結晶熱塑性塑料，符號**PP**。
*Microsoft PowerPoint，微軟Windows屬下嘅軟件。
*PayPal，國際在線支付網站。
*過去分詞（），文法詞類一種，英文簡寫pp.。
*PPTV，中國大陸嘅網絡電視軟件。
*好細聲（），音樂強弱法嘅一種，符號**pp**。
*頁，多過一頁嘅時候英文簡寫pp.。
*PP島，泰國嘅島。
*人民黨 (西班牙)，減筆為PP。
*太古廣場（Pacific Place），香港金鐘一個商業物業項目
白牙市鎮

**白牙市鎮**（）係中國湖南永州東安中部嘅鎮，係東安嘅縣城，亦係全縣政治、經濟、文化中心。鎮府駐大衆路。白牙市面積182.19平方公里，人口3.32萬戶、共8.6萬人。

## 地理
白牙市位於東安中部，東面係川岩、井頭圩，西南係紫溪市，西面係水嶺，西北係邵陽嘅新寧。白牙市嘅地形以溪谷平原、崗地爲主，地勢東南低、西北高，最高點秋風嶺，海拔806米。紫水河自西向東流過鎮區，接納龍溪河、官田小溪、松江後喺大江口注入湘江。境內有湘桂鐵路穿過，設有東安站，公路上有207國道經過。

## 史

白牙市嘅名源自呢個民間傳說，話秦漢時有一對寶白鴨飛到來龍溪河，之後佢哋入到去龍溪同大陽江（即紫水河）滙流嘅水岩度。當時啲人就用「白鴨」爲當地起名。元明時期，商業發展，當地形成咗個墟，於是叫做**白鴨市**（），後來啲人減筆，用同音字「牙」代替「鴨」（當地講西南官話，入聲派入陽平），地名變成咗白牙市。又有講法話因爲鎮墟喺白牙河度，所以噉叫。

1949年之後，呢度歸東安縣嘅**第一區**，1955年5月改叫**白牙市區**，1956年6月改爲**白牙市鎮**，1958年改爲**白牙市鎮人民公社**，1959年，因爲佢係縣城，叫做**城關**（），改叫**城關人民公社**，1960年改爲**城關鎮**，1965年又恢復爲白牙市鎮人民公社。後來中國改革，改爲白牙市鎮。1985年4月，茶源鄉、都塘鄉全部併入白牙市，當年5月昇爲區級鎮。1995年撤區併鄉建鎮時，井頭圩同大江口劃入部分村畀白牙市。

2015年11月11號，大江口鄉併入白牙市，擴大後嘅白牙市仲繼續係東安縣城。

2016年設多一個社區：高新；呢年裁撤嘅行政村有31條：小力、陡坡、新屋、大塘、麥牙、倉頭、杳脚、蝦塘、十字路、了井塘、爐頭江、水口、井門口、煙竹、白牙甸、牌樓、小心田、大丘、周塘、小埠頭、文星、水井、楊家、鹿鳴、官田、小車、案塘、長壽、京口、彈夾、仁山。

## 政區
白牙市轄8個社區、39條村。
*社區：龍溪、前進、紫水、梨山口、山子嶺、茶亭、蒼子嶺、高新
*村：柳溪、茶源、桐子山、蓮塘、湖塘、林角、都塘、鐵爐、秦塘、宥江橋、神仙橋、大江口、李家舖、六仕町、銀山、社塘、石溪河、蔡家、荷池、石門砥、紅星、幸福、雞井塘、龍溪源、山水、白牙市、小新田、大龍巖、文竹山、獨秀峰、工業新村、東城、永富、祥合、大江源、石登、宜新、大塘旺、銅鼓嶺

## 攷


類:永州政區
城關

**城關**（）係中國常用地名，一般表示縣府所在，同縣治、縣城意思差唔多。因爲過去好多縣城唔係鄉鎮編制，所以改制時根據當地人稱呼，用城關做名，根據政區類型，有以下呢啲政區，佢哋都有好多處：
*城關區
*城關鎮
*城關鄉
*城關人民公社

「城關」意思，係話佢係呢個縣最關重嘅地方，作爲縣府係經濟、政治、軍事、文化嘅中心。舊時作爲縣嘅政治中心，係一處城池，作爲軍事中心，會設關卡，所以合埋叫「城關」。有啲地方，縣府搬咗，但作爲習慣，「城關」稱呼沿用落。
香港港安醫院—司徒拔道

**香港港安醫院—司徒拔道**（），前名**香港港安醫院**，係香港香港島灣仔區一間私家全科醫院，喺1971年創辦，由基督復臨安息日會管，地址係香港島黃泥涌峽司徒拔道40號。

## 睇埋

*香港港安醫院—荃灣
星空聯盟

**星空聯盟**（）係全球規模最大嘅航空聯盟，總部設喺德國法蘭克福。

## 出面網頁
*官方網站
雅麗氏何妙齡那打素醫院

（），簡稱**那打素醫院**，係香港新界大埔區一間公立基督教全科醫院，新院喺1997年開張，前身係1887年創辦嘅**雅麗氏紀念醫院**。醫院而家由醫院管理局管理，係新界東聯網其中一間醫院，地址係新界大埔全安路11號。

## 簡介
雅麗氏何妙齡那打素醫院喺1887年由前倫敦傳道會成立，係一間急症全科醫院，以基督教理念為本，為市民提供醫療服務。此外，呢間醫院亦係香港第一間採用西醫療法嘅華人醫院。

## 服務範圍
*24小時急症服務

### 臨床/住院服務
*兒童及青少年科
*深切治療科
*急症科病房
*耳鼻喉科
*眼科
*內科
*矯型及創傷（骨）外科
*兒童及青少年精神科

### 日間醫院
*老人科暨骨科

### 專科門診/日間手術及日間服務
*麻醉科
*兒童及青少年精神健康中心
*日間復康中心
*內視鏡檢驗部
*綜合睡眠醫學部
*耳鼻喉科
*電子醫療診斷組
*眼科
*婦科
*耳鼻喉科綜合服務中心
*內科
*醫療中心
*內科日間綜合中心
*精神健康中心（復康部）
*步態及活動評估中心
*口腔頜面外科
*矯型及創傷（骨）外科
*兒童及青少年科
*痛症治療中心
*腎科
*外科
*泌尿外科

### 社區外展服務
*社康護理服務及社區老人外展服務

### 專職醫療服務
*聽力學
*院牧部
*臨床病理學
*臨床心理科
*放射診斷部
*營養治療部
*醫務社會工作部
*視光學
*視軸矯正
*職業治療部
*藥劑部
*物理治療部
*義肢矯形部
*言語治療部
*足病診療部

### 其他
*自動櫃員機
*社區關係服務
*健康資源中心
*家居復康服務
*中醫臨床研究服務中心
*病人聯絡主任
*紅十字會學校
*復康店
*大埔健康安全城市秘書處
*醫院小賣部
*義工及社區發展部

## 出面網頁
* 官方網頁
* 醫院管理局：雅麗氏何妙齡那打素醫院
香港港安醫院—荃灣

**香港港安醫院—荃灣**（），原名**荃灣港安醫院**，係香港新界荃灣區一間私家全科醫院，喺1964年創辦，由基督復臨安息日會管，地址係新界荃灣荃景圍199號。

## 睇埋
*香港港安醫院—司徒拔道
寶血醫院

**寶血醫院**（**Precious Blood Hospital (Caritas)**）係香港九龍深水埗區一間私家全科醫院，喺1937年創辦，由香港明愛管，地址係九龍深水埗青山道113號。
## 睇埋
*嘉諾撒醫院
綠色和平

**綠色和平**（**Greenpeace**）係個從事環保工作嘅國際性非政府組織，1971年喺加拿大溫哥華成立，而家個總部喺荷蘭阿姆斯特丹。
城關人民公社

係中國公社名，公社化結束後，演變成而家各地嘅政區，可以係：
*城關鎮，河南商丘寧陵嘅鎮
*白牙市鎮，湖南永州東安嘅鎮
菲臘二世 (西班牙)

西班牙王**菲臘二世**（，），1556年到1598年在位，亦係葡萄牙王**菲臘一世**（），1580年到1598年在位，佢任內西班牙嘅國力去到最頂。
陳鷺蕓

**陳鷺蕓**（；；；）係中國嘅女子籃球員，福建廈門人。

佢喺1997年入選過國家隊集訓，重喺2001年亞錦賽、2002年世錦賽、2002年亞運會同2004年亞錦賽出過場。

2015年12月23號晚黑，佢因患有結腸癌，最後冇得醫而死，終年38歲。

## 攷
* 女篮前国手陈鹭芸因结肠癌不幸去世 年仅38岁 腾讯 （2015-12-23）
* 女篮前国手陈鹭芸去世，年仅38岁 虎扑新声 （2015-12-24）

鷺蕓
類:福建人
類:中國籃球員
類:癌死者
2010年太平洋颱風季

**2010年太平洋颱風季**泛指喺2010年全年內嘅任何時間，喺赤道以北、國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下呢個颱風季嘅指定期限，但大部份喺西北太平洋嘅熱帶氣旋通常都會喺5月至11月期間形成。

## 熱帶氣旋一覽

## 參考

## 出面網頁
快餐車

**快餐車**，又叫**美食車**，係種賣快餐嘢食嘅車，可以睇成流動嘅外賣食肆，喺西方好流行，好多時都泊喺街邊或者多人聚集嘅地方，多數賣三文治、漢堡包、熱狗呢類輕便小食。

## 類似
*雪糕車
*流動小販

## 睇埋
*香港嘅美食車先導計劃
雪糕車

**雪糕車**係種賣雪糕嘅車，可以睇成流動嘅外賣雪糕舖，喺西方好流行，好多時都泊喺街邊或者多人聚集嘅地方，多數賣軟雪糕甜筒，部份會賣埋其他雪糕甜品同雪條。

## 類似
*美食車
舢舨洲燈塔

，亦叫**白燈樓**（），舊名**三板洲燈塔**（），係喺伶仃洋三板洲上高嘅一座燈塔。1915年，廣州海關爲方便外國商船入嚟就起咗呢座嘢。2015年6月，舢舨洲燈塔落成百年紀念儀式喺廣州舉行。同年12月10號，被列爲廣東省文物保護單位。此前，係南沙區不可移動文物。

從1999年到而家，東莞黃氏家族一直看守呢座燈塔。

## 建築
舢舨洲燈塔係座白色方形磚塔，下半部係屋。塔有13米咁高，一二層住人，其中西北兩間係電池房。有霧鐘。五樓露臺嘅白色護欄上高有個凹坑，據講係舊時嘎仔部飛機掃射留低嘅彈印。

## 攷
超人 (搞清楚)

**超人**或者**Superman**除咗係虛構嘅超級英雄之外，仲可以係：

## 音樂
### 專輯
*Superman (曹格專輯)
*Superman (Alison MacCallum專輯)
*Superman (Barbra Streisand專輯)

### 歌
*Superman (The Clique嘅歌)
*Superman (Eminem嘅歌)
*Superman (Donna Fargo嘅歌)

## 影視作品
*超人 (1978年電影)
*超人 (2025年電影)
*鹹蛋超人
*幪面超人

## 其他
*超人 (哲學)（Übermensch)
金鎖排燈塔

，係廣州地區最早嘅航海燈塔，喺虎門水道上橫檔島東邊嘅金鎖排礁上高。燈塔係清光緒三十二年（1906年）廣州海關起嘅。1993年3月，被虎門大橋個橋墩遮咗燈塔，燈塔停用。2015年12月10號，被列爲廣東省文物保護單位。此前，係南沙區不可移動文物。

## 建築
燈塔坐西北向東南，標高11米，燈高12.6米，方形石砌結構，建築原來有4米咁長，3米闊，佔地12平方。初頭用煤油燈做光源，後尾改用乙炔燈。1987年7月改造，方塔上高起白色圓形玻璃鋼塔，有13米咁高，改用新燈。

## 註、攷
莫羅尼

**莫羅尼**（），又叫**莫洛尼**，係科摩羅首都。
	
## 氣候
莫羅尼屬熱帶雨林氣候，又熱又多雨。

## 參考
布隆方丹

**布隆方丹**（），又譯**布魯方登**，係南非司法首都。

## 睇埋
*普利托里亞
*好望角鎮
拿騷

**拿騷**（**Nassau**）可以係：
*拿騷公國
*拿騷 (德國)
*拿騷 (巴哈馬)
*拿騷級戰列艦
維多利亞 (塞舌爾)

**維多利亞**（英文：Victoria）係塞舌爾嘅首都同最大城市，位於塞舌爾群島主島——馬埃島嘅東北部。呢座城市最初係由英國殖民政府建立嘅行政中心。根據 2022 年人口普查，包含首都周邊九個行政區在內嘅中部地區，人口有 30,145 人，約佔全國總人口（102,612 人）嘅三成。當地個港口叫維多利亞港（Port Victoria）。

## 歷史
維多利亞現址最初喺 1778 年由法國殖民者定居，佢哋早喺 1756 年就宣佈擁有該島主權。呢個小鎮最初叫做 L'Établissement，直到 1841 年，英國人為咗紀念維多利亞女王，先至將佢改名做「維多利亞」。

## 經濟
旅遊業係維多利亞以至全塞舌爾嘅經濟命脈。當地嘅主要出口產品包括雲呢拿、椰子、椰子油、魚類同雀屎（磷酸鹽肥料）。

## 教育
塞舌爾大學嘅 Mont Fleuri 校區位於維多利亞市內。呢個校區亦設有印度－塞舌爾資訊同通訊科技卓越中心。 

## 旅遊觀點

維多利亞市內有多個出名嘅景點： 

* 小笨鐘：係參照倫敦維多利亞車站出面嘅「小笨鐘」起嘅，係市中心嘅標誌性建築。
* 塞舌爾植物園：可以欣賞到熱帶植物。
* 國家歷史博物館同自然歷史博物館：展示當地豐富嘅文化同生態歷史。
* 塞爾溫·塞爾溫-克拉克爵士市場（Sir Selwyn Selwyn-Clarke Market）：通常簡稱為「維多利亞市場」，係當地人買新鮮魚類、水果同香料嘅熱點，亦係體驗當地生活氣息嘅好去處。

## 宗教場所

維多利亞有兩間好大嘅教堂：一間係天主教嘅聖母感孕座堂，另一間係聖公會嘅聖保羅座堂。除此之外，嗰度仲有浸信會、五旬節會嘅教堂、清真寺，同埋一間好搶眼、五顏六色嘅印度廟（Arulmigu Navasakti Vinayagar Temple），好受遊客歡迎。

## 體育

：一個喺維多利亞市內嘅多功能體育館，1992年起好，草地係人工草皮，可容納10000個觀眾，主要用嚟搞足球比賽，亦係塞席爾國家足球隊的主場。

## 交通
維多利亞係靠 1971 年起好嘅塞舌爾國際機場出入。市中心東面就係內港，嗰度係搞吞拿魚捕撈同整罐頭嘅重鎮。講返 2004 年南亞海嘯，當時維多利亞有一條大橋仲畀海嘯沖毀咗。2004 年印度洋大地震引發嘅海嘯嗰陣，維多利亞其中一條最大嘅橋樑被摧毀。

## 行政區劃
塞舌爾嘅行政區劃入面，有四個區歸維多利亞：

* **英吉利河**（English River / La Rivière Anglaise）：係中心區嘅一部分
* **聖路易斯**（Saint Louis）
* **蒙弗勒利**（Mont Fleuri）
* **貝萊爾**（Bel Air）

## 友好城市
維多利亞同以下城市結為友好城市：

* 吉布提市
* 戴利亞村（Daliyat al-Karmel）
* 海口

## 氣候
維多利亞嘅氣候屬於熱帶雨林氣候（Köppen 分類係 Af），全年都咁熱。雖然呢度一年入面有明顯分開濕季同乾季，最乾係 6、7 月，而最濕就係 12 月到第年 2 月，但其實呢度係冇真嘅乾季——因為即使係最乾嗰個月，平均降雨量都超過 60 毫米，所以先會被歸類做熱帶雨林氣候。

呢度平均每年落大約 2,300 毫米雨。雖然成日落雨，但好在天色通常都係清清地或者得幾嚿雲，就算係最落得雨嗰幾個月，好少話會成日黑麻麻噉全日陰天。

## 相

File:Market_Street_Victoria_Seychelles.jpg|市場區
File:Old_shops_Victoria_Seychelles_1970s.jpg|老商店街
File:US_Navy_051228-N-4374S-018_Utilitiesman_1st_Class_Arthur_Smiley,_a_U.S._Navy_Seabee_assigned_to_Naval_Mobile_Construction_Battalion_Three_(NMCB-3),_cuts_into_a_piece_of_concrete_during_patio_restoration_at_the_Nazareth_Boys_Orp.jpg|建築業
File:Victoria_harbour_Seychelles.jpg|港區
File:Victoria_Seychelles_1970s.jpg|旅館街
File:National_House_Victoria_Seychelles.jpg|市政府
File:Bubulcus_ibis_Victoria_2.jpg|牛背鷺養殖


## 睇埋

* 塞舌爾

* 馬埃島

## 參考
蘇瓦

**蘇瓦**（，）係斐濟嘅首都，亦係斐濟最大嘅城市。蘇瓦喺維提島東南部，屬於中部專區，人口大約77,366人。1877年蘇瓦正式成為斐濟首都。

## 歷史
1874年斐濟成為英國嘅殖民地。1877年，蘇瓦取代咗列霧卡斐濟嘅首都地位。

## 氣候

蘇瓦屬於熱帶雨林氣候。蘇瓦有季節性熱帶氣旋，全年有大量雨水，無明顯乾嘅季節。無月份平均雨量低過，全年平均雨量大約 。其中最乾月份，7月亦平均有 雨量。同其他熱帶雨林氣候國家一樣，蘇瓦全年氣温平均、炎熱，平均高温大約，平均低温大約。

## 人口
蘇瓦人口大約77,366人，佢哋主要講英語，但係斐濟語、印度斯坦語同其他印度語言亦喺當地好普及。

## 交通
### 機場
瑙索里國際機場係斐濟第二大機場，喺蘇瓦市東北面大約23公里，提供國內同國際航班。

### 水路
蘇瓦係斐濟最主要港口，設有觀光船畀遊客使用。

## 教育
南太平洋大學喺1968年成立，係南太平洋國家之中最高嘅學府。

## 參考
外賣舖

**外賣舖**（**takeaway**），係專賣外賣嘢食嘅舖頭。如果有「堂食」，又有外賣服務嘅地方，就叫小食舖、快餐店、茶餐廳、飯店等等。
超人 (哲學)

**超人**（原文德文：**Übermensch**；英文：**Overhuman**、**Ultrahuman**、**Superhuman**）係尼采喺1883年《查拉圖斯特拉如說》提出嘅哲學概念。尼采認為超人係人類幫自己定低嘅一個目標。所有人類生活嘅意義就係點樣令新一代人類超過上一代。「超人」同「**上帝死咗**」嘅講法吓吓一齊講。
聖尼古拉

**聖尼古拉**（）係基督教聖人，米拉城（而家嘅土耳其代姆雷）嘅主教。相傳佢會靜靜雞派禮物畀信徒，所以後世將佢當成聖誕老人嘅原型。
雪人

**雪人**係將積雪堆成人形嘅雕塑，通常喺冬天落雪嘅地方由細路仔砌。雪人係聖誕節嘅其中一個象徵。
平安夜 (聖誕歌)

《**平安夜**》係隻好流行嘅聖誕歌，原版歌詞由德國人Joseph Mohr喺1818年寫，而家已經翻譯咗超過140個語言版本。呢隻歌喺2011年畀聯合國教科文組織定做非物質文化遺產。

## 歌詞
天主教版嘅中文版歌詞係呢隻，基督教版唔同歌詞：
將臨期

**將臨期**、**降臨期**、**待降節**係基督教節期，係聖誕節就快嚟到嘅準備期，第一日叫將臨期第一主日，總共四個禮拜日，直到平安夜為止。

將臨期第一主日嘅計法係聖誕節起倒數四個禮拜日（聖誕節如果係禮拜日就唔包括在內），計出來會介乎11月27號至12月3號之間；喺有用教會禮儀年嘅西方宗派（例如天主教）佢係一種新年，當日會轉禮儀年嘅年份（只有甲、乙、丙三年）。

## 睇埋
*將臨期日曆

## 參考資料
冬青屬

**冬青屬**（；學名：**'），又叫**鐵冬青屬'''（），係冬青科下面嘅唯一屬，有超過四百個唔同品種。

呢種植物嘅規律都係有香濃嘅氣味，而且果係鮮紅色嘅漿果品種，樹葉堅挺有光澤。有啲冬青品種可以整聖誕樹。

## 屬下品種
* 鐵冬青
燕崗站

**燕崗站**可以係：
*燕崗站 (廣州)：佛山地鐵嘅車站。
*燕崗站 (樂山)：成昆鐵路嘅車站。
燕崗站 (廣州)

**燕崗站**（；）係佛山地鐵（廣州叫）嘅車站，2015年12月28號開通，喺海珠區工業大道中同泉塘路嘅交界。

佢曾經喺2015年12月28號到2018年12月27號期間做過東邊嘅尾站同埋佛山地鐵最東邊嘅車站嗰兩個身份。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數車站一樣，冇休息室同母嬰室，但廁所喺月台南邊。

#### 打掂

#### 打橫

### 站廳
燕崗站嘅站廳西邊係收費區，東邊係人行通道。站廳嘅收費區有專用𨋢、扶手電梯同樓梯往返月台。

### 商舖同自助服務
家下呢個站得好少舖頭同自助服務，有間便利舖同間面包舖響度，而自助服務淨得部自動櫃員機、共享雨遮同好易機，可充羊城通，交水電費同交通罰錢等服務。

### 月台
呢個站嘅嘅月台喺工業大道中嘅地底。
;
月台南邊有條存車線。喺2015年12月28號開通東延段一部份之後，冚唪唥列車到呢個站後要攆客走，之後用北邊條存車綫調頭去到另一邊月台上落客。自從2018年10月11號嘅東延段凈低部份開始調試之後，冚唪唥啲車除突發情況外，其它時間都唔再喺北邊條存車綫調頭，而係直接去到瀝滘站，但列車到呢個站後重係要攆客走直到2018年12月27號嗰日尾班車收車為止。而月台幕門上邊嘅「終點站」三個字亦喺2018年10月27號當日拆嗮。2018年12月28號因路線繼續向東延長，列車到呢個站之後唔會俾車站工作人員或廣播話攆客走，喺月台範圍嘅電視原先寫住嘅「請勿上車」提示亦冚唪唥刪嗮，重改成提示路線已經向東延長到瀝滘。而家條存車綫凈限突發事件時先至用到。

### 出入口

呢個站一共有2個出入口，分別係B同D。

另外，呢個站嘅B出入口目前實際上淨係開咗廣紙路嗰邊嘅出入口，如果喺呢個出入口出站要去工業大道中嗰邊嘅，要行去隔離通道嗰度過去。

## 頭尾班車信息同配線圖

## 車站歷史
### 規劃
喺早期嘅規劃入面，同同時經過呢度，兩個站都暫時叫燕崗站，但兩條凈喺沙涌站有得轉。但2014年1月公佈嘅環評講到設計時，佢喺燕子崗同嘅車站都有啲遠而唔可以同時轉車。但廣州市規劃局喺2014年7月向廣州市民徵求意見，重答覆話呢個站同沙涌站一樣，都可以同時轉車。廣州市城鄉建設委員會喺2014年9月4號發佈嘅《廣州地鐵11號綫工程建設通告》話，同沙涌站一樣，都可以同時轉到。

### 工程

========
喺2010年10月28～29號嘅開通之後，呢個站因為喺度起緊而一直未開到。後嚟媒體預測後通段喺2013年底開通，但因瀝滘站嘅拆遷問題令開通時間一拖再拖，拖到而家重未傾掂。結果地鐵部門決定先將東延段開到呢度做總站，以解決開通之後，長期點解客流冇咁火爆同廣佛候鳥上班時，成日到西朗站（而家嘅西塱站）後出站轉巴士嘅情景。

========

### 開通
廣州地鐵官方喺2015年平安夜當晚宣佈，燕崗站喺當年12月28號正式開放。期間一直係東邊嘅尾站，自從2018年12月28號朝早頭班車開始，由於路線延長到瀝滘，呢個站亦降級成中途站。

## 利用狀況
個站附近都係啲住宅同大型樓盤，所以喺工作日期間，上落班高峰時有好多人喺呢個站上落，其它時間都冇乜人上落。

## 附近嘅建築同景區

### 醫院
*廣州醫科大學附屬廣紙醫院
*南方醫科大學珠江醫院

### 學校
*廣州市南石中學
*海珠區紅棉小學
*廣州市第98中學

### 公園
*莊頭公園

### 大型商場
*益佰南箕路店
*紙廠市場

### 住宅小區
*南箕花苑
*鄧崗小區
*保利紅棉花園
*富力順意花園
*保利花園一期
*保利花園二期
*雅致花園
*保利百合花園
*越秀.海玥（起緊）
*星滙.海珠灣（起緊）

### 酒店
*廣州卡威爾酒店

### 工廠
*東方紅造紙廠
*星球輪胎廠

## 接駁交通
公交站名：廣紙路（東行）
*綫路：29、31、220、230、469、544、963、夜32
公交站名：保利花園（南石頭）1號站（南行）
*綫路：59、79、79A、86、87、180、202、221、230、288、288A、309、309A、高峰快綫0、夜3、夜7、夜20、夜24、夜55、夜36、夜93
公交站名：紙廠（北行）
*綫路：9、29A、31、59、75、79、79A、202、220、288、288A、309、309A、469、521、544、583、高峰快綫16、夜3、夜7、夜32

## 註

## 上一站·下一站




類:廣州地鐵車站
類:海珠區鐵路站
陳穎妍

**陳穎妍**（；；；）係香港女演員，祖籍福建，初頭係無綫電視女藝員，參選1999年度香港小姐競選而入行，2012年轉投香港電視網絡。

## 演出

### 電視劇（ViuTV）
*2022年：《冥冥之中》 飾 Sandy

## 參考
徐新

**徐新**可以係：
*徐新 (大清)，大清政治人，嘉慶十九年進士
*徐新 (猶太學家)，猶太學家、學者
*徐新 (足球員)，中國足球員
薯仔沙律

**薯仔沙律**係種沙律，主要材料係薯仔粒同沙律醬，可搭配酸黃瓜、洋蔥、胡蘿卜、火腿、雞蛋等輔料制成嘅涼拌菜品，具有口感清爽、營養豐富嘅特點。

## 睇埋
*俄羅斯沙律
俄羅斯沙律

**俄羅斯沙律**係種起源自俄羅斯嘅沙律，中歐、東歐亦流行。佢係種薯仔沙律，主要材料係薯仔粒、紅蘿蔔粒、酸瓜粒、洋蔥、雞蛋、雞肉同沙律醬，重可以落其他蔬果配料。

2022年北約峰會期間，西班牙餐廳提供嘅「俄羅斯風味薯仔沙拉」因名稱引發政治爭議，推動部分餐飲從業者將其更名為「烏克蘭沙拉」。該沙拉主要由豌豆、薯仔、紅蘿蔔和蛋黃醬制成。
冬青科

**冬青科**（；學名：**）係雙子葉植物綱冬青目下面一個科嘅植物。喺除澳洲西海岸同北美近太平洋邊地區之外嘅其它地方都可以搵到。

呢種植物嘅規律係灌木或喬木仔，有常綠或落葉品種；葉單性互生，好少有對生；花一般生喺葉杈，聚傘或好似把遮噉嘅花序，有基離或合生嘅花瓣。果係核果品種，至少結2粒，好似粒波子噉。


類:植物科名
合桃鉗

**合桃鉗**，又叫**核桃鉗**，係開合桃用嘅鉗，將合桃殼夾爛，就可以攞入面嘅合桃仁。喺德國，合桃鉗通常整成木頭公仔嘅形象，個樣似士兵同國王（**公仔合桃鉗**），聖誕節期間會當做聖誕禮物送畀人，仲吸引到人收藏。

## 文化意義

舉世聞名嘅芭蕾舞劇《合桃鉗》（The Nutcracker）就有提到公仔合桃鉗。

《合桃鉗》講述聖誕節，細路女**卡拉娜**（Clara）由佢嘅教父嗰度收到一份特別嘅聖誕禮物－一個軍官造型嘅公仔合桃鉗；當晚，卡拉娜瞓唔著，半夜靜靜雞走去客廳嗰度睇佢個合桃鉗，仲攬住個合桃鉗瞓著咗；跟住喺卡拉娜再擘大眼嗰陣，發現自己縮細咗，仲俾一班老鼠包圍，跟手佢個合桃鉗出手救咗佢，然後兩個人仲一齊合力打敗入侵客廳嘅老鼠王同老鼠軍團，後嚟卡拉娜仲同合桃鉗鍾意咗對方，並且喺第二幕當中進入一個神奇魔法世界嗰度冒險。唔同版本嘅《合桃鉗》對呢個劇情有唔同嘅詮釋，有版本話卡拉娜發緊夢，又有版本話個合桃鉗查實有神奇魔法。

《合桃鉗》初頭俾好多評論家覺得佢細路仔得滯（因為主題係玩具同聖誕禮物），但打後美國芭蕾舞大師佐治·巴倫錢喺 1954 年整咗個紐約市芭蕾舞團版本公演，令到《合桃鉗》喺當時嘅美國掀起一股風潮，及後文化上強大嘅美國將佢啲文化產物－包括一啲有《合桃鉗》做主題嘅電影同電視劇等－傳到去全世界。到咗廿一世紀，《合桃鉗》當中嘅樂曲喺聖誕節嗰陣會俾人周圍播（尤其係喺北美洲）－合桃鉗令芭蕾舞藝術當中嘅一啲元素成為咗聖誕節傳統嘅一部份。

## 睇埋
*合桃鉗芭蕾舞劇

## 引咗

## 拎
廣州市內嘅廣東省文物保護單位

**廣州市內嘅廣東省文物保護單位**由1978年到而家有56道，下低係一覽：
----
 國   表示升做國家級 
 古遺址&nbsp;
 古墓葬&nbsp;
 古建築&nbsp;
 近現代重要史跡同代表性建築&nbsp;
 其它&nbsp;

**註**

1、因爲第六批廣東省文物保護單位無一個喺廣州市轄內，就唔列。2、顯示名按原登記名，儘量唔粵化。
----
;第一批（7道，1978年7月18號）

;第二批（4道，1979年12月19號）

;單獨公佈（1道，1982年6月）

;第三批（11道，1989年6月29號）

;第四批（14道，2002年7月17號）

;第五批（9道，2008年11月18號）

;第七批（4道，2012年10月20號）

;第八批（6道，2015年12月10號）

## 睇埋
*全國重點文物保護單位
*廣東省文物保護單位
*廣州市文物保護單位
*廣州市登記保護文物單位
*廣州市歷史建築

類:廣州一覽
山東半島

**山東半島**係中國第一大半島，響山東東部，北面係渤海同遼東半島，東面係黃海同朝鮮半島。

山東半島東部係膠東半島。
膠東半島

**膠東半島**係中國山東半島東部嘅地區，響膠萊河東面，包括煙臺、威海同青島東部。

類:山東地理
類:亞洲半島
中出羊子

**中出羊子**（**Nakade Hitsujiko**， ），本名**鍾銘麟**，網名**鍾善因**、**羊羊**、**楊紻**、**楊芷晴**、**昭明公主**、**洋子**，係香港知名網民、社運人士，輔仁媒體技術總監，前綫前成員，「民主倒梁力量」前執委，「秋菊行動」前成員，香港中文大學校友會聯會陳震夏中學畢業，係男轉女變性人。

2015年佢用「香港城邦皇室」名義參選區議會選舉油尖旺櫻桃選區，最後攞到172票落選。

## 理念
中出羊子支持漢服復興；BDSM愛好者，接受過香港《蘋果日報》副刊訪問分享綁縛心得，並認為繩縛係情慾藝術，係夫妻情趣。

## 政治
### 2012年立法會選舉

2012，當時網名為「鍾善因」的中出羊子代表秋菊行動參選立法會選舉新界東地區直選。

### 2015年區議會選舉

2015年10月15日，中出羊子疑因提名不足而要退選，最終有足額提名以「香港城邦皇室」名義獲登記成為油尖旺櫻桃選區（E09）3號候選人。競選口號為「香港建國，華夏復興，驅除賣國賊，共建大城邦」。攞到172票，未能當選。

### 2016年立法會選舉

2016年7月28日，中出羊子以「國民香港（城邦派）」名義報名參選2016年香港立法會選舉新界西地區直選，最後被DQ。

## 事件
*2009年為六四事件二十週年，中出羊子網名為「鍾善因」，鍾善因網上發起「網民馬拉松式BT支援六四二十週年紀念活動」BT分享運動。
*2012年7月13日，涉嫌襲政府網，最後因證據不足，不予起訴。
*2014年11月30日，香港警方懷疑中出羊子**涉嫌非法管有槍械及管有工具可作非法用途**(木盾牌)。被警員帶走時，中出羊子多次高呼「旺角加油，金鐘加油，革命必勝，城邦會戰勝歸來！」
*2015年11月25日，中出羊子被指涉及一宗假冒電郵詐騙，警方以涉嫌「洗黑錢」罪名拘捕。

## 參考

## 睇埋
*香港自治運動——政治理念（城邦派）
*中出
錢詩文

**錢詩文**（；；），係香港政治組織學民思潮成員。佢先後讀過五育中學同香港城市大學公共及行政管理副學士，最後喺香港浸會大學政治及國際關係科學士畢業。

錢詩文喺2015年2月喺香港立法會一個公聽會上面鬧建制派議員做「仆街」，令佢開始受到公眾留意。佢亦曾經係學民思潮召集人黃之鋒個女朋友，不過家陣已經散咗。
林作

**林作**（；／；）係香港藝人、保險經紀同前大律師，大狀清洪徒弟。佢住緊半山區麥當勞道3,400呎豪宅。而家佢喺夢想沙龍娛樂文化有限公司旗下藝人，亦做埋主板上市公司汛和（1591）嘅執行董事，處理上市公司法規同埋做策略顧問。

## 簡歷
林作初中就去咗英國升學，先後就讀King's School Ely（GCSE，2004年至2006年）、哈羅公學（英國高考，2006年至2008年）同牛津大學基督堂學院數學系，副修哲學（2008年至2011年）。

2011年拎咗牛津文學士學位。其後喺牛津大學拎咗文學碩士，而且喺倫敦法律學院（College of Law, London）拎咗法律深造文憑。

2013年返香港喺香港大學拎咗法學碩士，期間佢拎咗大律師公會頒發嘅沈澄紀念獎學金。

2015年4月，林作正式成為香港執業大律師，並於香港最老牌大律師樓之一嘅張奧偉大律師事務所執業。同年佢以獨立名義參選區議會選舉黃大仙龍星選區，最後得到2640票，以334票之差輸畀競逐連任嘅譚香文。

2016年，林作同麥明詩宣稱已經分開咗，但有啲人覺得佢哋轉玩地下情。

2017年，林作簽約夢想沙龍娛樂文化有限公司成為旗下藝人，以諧星路線喺演藝界發展。

2017年2月，佢放棄做大律師，加盟遵理集團，任教同發展英文課程，包括雅思（IELTS）、學院英語同埋職業英語，亦會兼任遵理旗下海外升學單位嘅海外升學顧問同多媒體創意工作。

2020年4月，佢轉行賣保險，加入保誠保險。

2021年，林作同人稱「香港電競之父」嘅鍾培生引發網上罵戰，之後畀對方挑機搞咗個「培生擂台：無敵盃」，兩人喺擂台上面打拳決一勝負，最後林作輸點數。

2023年6月，林作喺社交平台對鑽石山荷里活廣場斬人案「抽水」，引起大量網民批評佢冷血，兩日後畀保誠保險炒魷。

2023年9月18號，林作因涉及JPEX事件被捕。

## 演出作品
### 網絡電影
*2017年：《來自前度的紅色炸彈》（客串 - 臨演）
*2017年：《江湖三傻》（客串 - 作家）
*2017年：《奪命追兇》（客串 - 醫生）

### 舞台劇
*2018年：《蓉姐做的湯圓》（主演之一）

### 電視節目 （TVB）
*2018年：《兄弟幫》嘉賓

### 電視節目 （ViuTV）
*2017年：晚吹《總有一件喺左近》（第8集嘉賓）
*2017年：晚吹《KO KOL》主持（兩季）
*2017年：《超低能特攻隊》第1個禮拜嘉賓
*2017年：晚吹《有病有真相》（第7集嘉賓）
*2021年：《有酒今晚吹》（第51集嘉賓）
*2021年：《克服他她它》（第15集嘉賓）
*2021年：《七救星》（第1集嘉賓）

### 電視節目（亞洲電視數碼媒體）
*2018年：《百萬富翁2018》第1集嘉賓（同崔碧珈拍檔）
*2018年：《A1 尊訪站》嘉賓

### 電視節目（奇妙電視）
*2017年：《何家姐妹何家餐》第一集嘉賓

### 電視節目（江蘇衛視）
*2018年：《一站到底》參賽者

### 網絡節目（飲食男女）
*2018年：《飲食男女 - 麥玲玲 x 林作十九區搵食》主持

## 音樂作品

### 歌曲

*2018年：《最簡單情歌》- 演唱：林作、黃意雅

## 出版書籍
* 2017年《讀完這本書，你會曉用英文追女仔 - Matering the Art of Seduction in English》
* 2018年《林作雅思必備詞彙 - Jolam's Necessary & Sufficient Vocabulary》- 2018 書展出版

## 參考資料

## 出面網頁
*
*
*Joseph C. Lam, BExcellent 遵理精英匯
*林作保險
*林作專欄《老作有理》
葉詩文

**葉詩文**（；；吳語讀音（杭州片）：ɦiɪʔ sɿ vən；）係中國大陸嘅泳手，浙江杭州人。曾經喺2012年夏季奧林匹克運動會嘅400m混合式打破世界紀錄奪冠，跟住喺200m混合式破埋奧運紀錄，2012年世界短道游水錦標攞過女子200m而出名。佢係中國游泳隊有史以嚟，第一位喺一屆奧運連續攞2嚿金牌嘅運動員。亦係中國游泳隊第一位攞齊嗮奧運、世界錦標同亞運冠軍嘅運動員。

## 註

## 出面網頁
* Ye Shiwen | FINA Athletes | fina.org - Official FINA website

詩文
類:杭州人
類:中國泳手
類:中國奧運金牌得主
燕崗站 (樂山)

**燕崗站**（）係中國四川省樂山市嘅火車站，喺1965年起好，位置喺峨嵋山市桂花橋鎮燕崗村。

個站而家凈辦客運同貨運；唔辦運輸爆炸品同一級氧化劑。

## 轉車鐵路線路




類:中國鐵路站
類:樂山
紐倫堡

**紐倫堡**（）係德國巴伐利亞第二大城，人口大約52萬。呢座城最出名就係負責搞二戰之後審納粹德國高管嘅紐倫堡審判。

## 畫展

Nuernberg-Burg-10-Sinwellturm-2005-gje.jpg
Nuernberg-Heiliggeistspital-02-2005-gje.jpg
Nuernberg-St Sebald-06-Burg-2006-gje.jpg
Nuernberg-Weissgerbergasse-12-Nr 8-2006-gje.jpg
Nuernberg-Ehekarussell-28-Hans Sachs-2005-gje.jpg
Nuernberg-Ehekarussell-30-Sachs-Gedicht-2005-gje.jpg
Nuernberg-Schoener Brunnen-04-2005-gje.jpg
Nuernberg-Kongresshalle-18-Umgang-2005-gje.jpg


## 文獻
安德拉邦

**安得拉邦**（）係印度南面嘅邦，首府海得拉巴，其他主要城市包括維沙卡帕特南。
阿薩姆邦

**阿薩姆邦**（；），又譯**阿參邦**，係印度東北面嘅邦，首府第斯普爾，其他主要城市包括古瓦哈提。
基拉拉邦

**基拉拉邦**（馬拉也林文：**കേരളം**，發音：，，，）係印度南面嘅邦，首府錫魯萬納塔普拉姆。
埃森

**埃森**（德文：**Essen**）係德國北萊茵-西法倫第四大城，亦係全國第九大城，人口大約57萬。
西孟加拉邦

**西孟加拉邦**（）係印度東面嘅邦，首府加爾各答。

## 地理
西孟加拉邦喺印度東部，北面係喜馬拉雅山脈，東面孟加拉，南面孟加拉灣，而西面係比哈爾邦同賈坎德邦，面積大概88,752平方公里，以面積計係印度第十四大邦。

## 首府
首府架利吉打（又叫加爾各答）係印度一個重要城市，曾經係英國殖民時期嘅印度首都。這座城市以其殖民建築、文化遺產和繁華的商業活動而著稱。

## 人口
西孟加拉邦係印度人口最多嘅邦之一，擁有豐富嘅民族和文化多樣性。

## 語言
西孟加拉嘅官方語言係孟加拉語，不過英語同印地語都好普遍。

## 文化
西孟加拉擁有悠久嘅文學、音樂、舞蹈同藝術傳統。著名文學家羅賓德拉納特·泰戈爾同導演薩耶哲雷都係西孟加邦拉出身。

## 經濟
* 主要產業：西孟加拉邦嘅經濟基於農業、工業同服務業。該邦係印度主要嘅稻米同茶葉生產地之一，特別係高品質嘅大吉嶺（Darjeeling）茶都好出名。
* 工業：西孟加拉亦都有發達嘅工業基礎，包括製造業、紡織業同化工業等。

## 旅遊景點
* 自然美景：西孟加拉邦有好多自然景點，包括喜馬拉雅山脈嘅山區、大吉嶺嘅茶園同宣德班（Sundarbans）國家公園，個公園最出名係佢豐富嘅生物多樣性同孟加拉虎。
* 文化遺產：西孟加拉有好多歷史遺址同文化景點，例如架利吉打嘅印度博物館、維多利亞紀念堂同霍利節嘅慶祝活動。

## 社會與政治
* 政治：西孟加拉邦有長久嘅政治歷史，曾經係印度共產黨嘅重要據點，邦內政治形勢對佢哋社會同經濟發展有一定影響。
* 社會問題：同印度其他地方一樣，西孟加拉亦都面臨貧窮、教育同基礎設施呢啲社會問題。
旭日干

**旭日干**（；；；）係中國嘅繁殖生物學同生物技術專家、教育家，內蒙古自治區科爾沁右翼前旗人，成吉思汗嘅後代。做過中國工程院院士、副院長同內蒙古大學校長。1984年3月9號因研究出世界第一隻試管山羊而出名。

佢喺2015年12月24號20:38（UTC+8）喺北京死咗，終年75歲。

## 攷
* “中国试管羊之父”旭日干院士逝世 科学网 （2015-12-25）
* 中国“试管山羊之父”旭日干因病在京辞世 中國新聞網 （2015-12-26）
* “中国试管羊之父”内蒙古大学原校长旭日干逝世 新华网 （2015-12-25）

## 出面網頁
* 中国工程院

類:中國工程院院士
類:大學校長
類:內蒙古人
類:中國教育家
類:中國生物學家
陸氏廣裕宗祠

**陸氏廣裕宗祠**，亦叫**廣裕祠**（；），係祭祀南宋宰相陸秀夫同後人陸廣裕、陸從興嘅祠堂，喺廣東從化嘅太平鎮錢崗村。

祠堂喺明朝永樂四年（1406年）起，留落五次重修記錄，所以專家叫佢做「嶺南地區古祠堂建築嘅年代標尺」。2002年，被定爲廣州市文物保護單位，同年升爲廣東省文物保護單位；2006年升做國家級。陸氏廣裕宗祠攞過**2003年度聯合國教科文組織亞太地區文化遺產保護獎**（）至高級數嘅**卓越獎**（）。

## 建築
廣裕祠坐北向南，三間三進，建築面積816平方，佔地面積992平方，磚木石結構；建築愛咗淡色做主色調，同廣府祠堂嗰隻豪華氣派款爭得遠。

廣裕祠堂由廣裕祠主體、翼牆同照壁構成。廣裕祠堂前廣場開闊，祠堂正門前邊嘅照壁係一埲「八」字形、用青磚砌成嘅瓦檐結構磚牆。

祠堂分前廳、中堂同後堂，前闊13.80米，總進深44.20米，主座三沓廳堂中間都係木構架。兩邊山牆承重、屋面素瓦、屋頂係挑山，有北方建築風格。祠堂正門門聯「詩書開越 忠孝傳家」，上聯講西漢陸賈同趙佗傾掂歸順朝廷，下聯講南宋陸秀夫對朝廷嘅忠誠。前院兩邊廂廊連接前廳同中堂。中堂結構同前廳一樣，都係擡樑式結構，八碌木質稜柱，樑架構件嘅雕刻做工精緻過前廳，雀替、駝峰、斗栱多數用卷雲紋飾。成間祠堂南北風格兩溝。

廣裕祠西更樓上高嘅「江城圖」封檐板有600年歷史，長8.7米，闊0.3米，畫出咗清朝廣州珠江河北岸沿江城市景觀同鄉下嘅生活風情：江邊有捉棋同釣魚嘅伯爺公、笠高帽嘅番鬼仔，重有村屋同舖頭；當其時東邊嘅大沙頭重係郊區，幅圖重見到斬柴、養牛羊呢啲農耕景象。

## 註、攷

類:從化區古蹟
聖殿騎士團

**聖殿騎士團**，全名**基督所羅門聖殿貧苦騎士團**（拉丁文：**Pauperes commilitones Christi Templique Solomonici**）係歐洲三大騎士團之一，活躍響1119年到1312年，參與過十字軍東征。
## 睇埋
*馬耳他騎士團
*條頓騎士團
劉玢

**劉玢**（玢讀斌，；），係南漢第二個皇帝，942年到943年在位，佢無廟號，跟諡號叫**南漢殤帝**（）。
朱友珪

**朱友珪**（），係後梁第二個皇帝，912年到913年在位，佢無廟號，史稱**梁郢王**、**庶人友珪**。

朱友珪係朱溫個仔。912年朱友珪殺咗朱溫之後自己做皇帝。913年開始用鳳曆年號。因為朱友珪殺咗朱溫篡位，有好多人唔妥佢，朱友貞夾埋其他人密謀政變，913年二月，袁象先等人帶兵攻入皇宮，朱友珪走投無路之下叫人殺咗自己。之後朱友貞登基做皇帝，將朱友珪貶做庶人。

## 參考
朱友貞

**朱友貞**（），係後梁第三個皇帝，亦係後梁最後一個皇帝，913年到923年在位，佢無廟號，史稱**梁末帝**。

## 生平
朱友貞係朱溫個仔、朱友珪異母細佬。

朱友珪殺咗朱溫之後自己做皇帝，但係有好多人唔妥佢。朱友貞夾埋其他人密謀政變，913年二月，袁象先等人帶兵攻入皇宮，朱友珪走投無路之下叫人殺咗自己。之後朱友貞喺大梁登基做後梁皇帝，用番「乾化」年號。915年改用「貞明」年號。921年改用「龍德」年號。

923年十月，後唐軍打敗王彥章之後進迫大梁，後梁軍剩低嘅主力唔喺大梁度，朱友貞知道擋唔住唐軍入大梁，就叫人殺自己，後梁滅亡。後唐莊宗將朱友貞降做庶人。

## 評價
《資治通鑑》話朱友貞「為人溫恭儉約，無荒淫之失」，但係用人不當，以致亡國。

## 參考
啤酒燴牛肉

**啤酒燴牛肉**係比利時一味餸，用啤酒、洋蔥、百里香、月桂葉、芥醬去燴牛肉。

## 睇埋
*紅酒燴牛肉
紅酒燴牛肉

**紅酒燴牛肉**係法國一味餸，起源自布爾岡地區，用紅酒、洋蔥、蒜頭、香草去燴牛肉，好多時都會落埋蘑菇、紅蘿蔔、西芹等配料。
## 睇埋
*啤酒燉牛肉
條頓騎士團

**條頓騎士團**，全名**耶路撒冷德意志弟兄聖母騎士團**（拉丁文：**Ordo domus Sanctae Mariae Theutonicorum Ierosolimitanorum**）係歐洲三大騎士團之一，1192年成立，1809年畀拿破崙解散佢嘅軍權。
## 睇埋
*馬耳他騎士團
*聖殿騎士團
劉晟

**劉晟**（晟讀成，；），係南漢第三個皇帝，943年到958年在位，跟廟號叫**南漢中宗**（）。
克勞德夫人

（，；），原名（），係法國嘅應召女郎，盧華爾河地區美尼－盧華爾硬基人。

佢喺第二次世界大戰期間，做過德佔法時期，法國抵抗運動嘅探員；從1940年代開始，佢喺法國有百幾間出名妓院做過妓女而出名；1960年代向法國政要同公務人員做過應召女郎而出名。

佢喺2015年12月21號喺尼斯死咗，終年92歲。

## 參考資料
* Madame Claude, Once The World's Most Famous Brothel Baroness, Dies At 92 huffington post (2015-12-23)
* Madame Claude, France's most famous brothel owner, dies at 92 Telegraph (2015-12-23)
* France’s most famous brothel ‘Madame’ dies Asia Times (2015-12-23)

類:法國人
類:妓
鄧景輝

**鄧景輝**（；）係香港新聞主播，效力過亞洲電視同無綫電視，有「新聞王子」之稱。

2015年12月24號朝早8點幾，喺香港太古城寶安閣10樓嘅住所墮樓死亡，終年51歲。

## 攷
* 亚视前主播邓景辉堕楼身亡被称“新闻王子” 新浪 （2015-12-24）
* 【短片：鄧景輝墮樓亡】「新聞王子」清晨魂斷太古城 明報 （2015-12-24）

類:香港從高空跳下自殺身亡者
澳門總督

**澳門總督**（簡稱**澳督**，），係葡屬澳門時期（1557年－1999年）葡萄牙派駐澳門嘅總督，共127任，1616年開始派駐。澳督直接受命於葡萄牙君主或葡萄牙總統，執行葡萄牙喺澳門嘅政策。澳督一職，一般由軍人出任，職位相當於葡萄牙嘅政府部長。1999年澳門主權移交後，澳門總督一職終止，職位大致由澳門特別行政區行政長官取代。

## 歷史沿革
早喺明朝，葡萄牙人已開始喺澳門進行貿易和同埋起洋樓住。1583年，喺澳門居留嘅葡萄牙人成立澳門議事會進行葡萄牙社區嘅自治管理。但葡萄牙每年要畀明朝同其後嘅滿清政府500兩白銀仗做地租銀。到1616年，卡洛告被任命為澳督，但並冇到任。直至1623年，下一任澳督馬士加路正式到澳門就職。由於原本只負責澳門防務，官邸亦設於喺大炮台。1783年4月4號葡萄牙海事暨海外部部長以葡萄牙女王瑪麗亞一世名義發布《王室制誥》後，議事會逐漸失去大部分權力，而作為葡萄牙國家代表嘅澳門總督嘅權力就不斷擴充膨脹。

喺1842年滿清同英國簽訂《南京條約》割讓香港後，葡萄牙派代表同滿清欽差大臣耆英談判，要求豁免地租銀，並由葡萄牙軍隊駐防澳門半島。1845年11月20號，葡萄牙女王瑪麗亞二世單方面宣布澳門為自由港，除容許外國商船停泊進行貿易活動外，更拒絕向清朝政府繳納地租銀。1846年4月澳督亞馬留上任後，隨即推行一系列殖民統治政策。1846年5月，亞馬留宣布對澳門華籍居民徵收地租、人頭稅同埋不動產稅，將只對葡萄牙居民實行嘅統治權，擴大到華籍居民。其後由1849年開始，亞馬留停止向滿清繳納地租銀。1887年，滿清同葡萄牙簽訂《中葡和好通商條約》，條約列明中國同意葡國「永居、管理澳門」，但未經中國同意葡萄牙永遠冇得將澳門讓與畀他國。直至1999年12月20號，澳葡政府最後一任澳督韋奇立移交管理權，澳門主權移交中華人民共和國並成為中華人民共和國領土一部分。

## 職權
早期澳督嘅職權主要係軍事權，所以被稱為「兵頭」。其後喺1652年，葡萄牙國王設立海外委員會協助管理海外嘅殖民地，總督嘅權力增加。1783年頒布嘅《王室制誥》，進一步授予地區總督更大權力，澳督從此開始主導地區內嘅政治事務。

根據《澳門組織章程》第二章第二節第廿條所規定，喺政治上總督向葡萄牙共和國（簡稱為「共和國」）總統負責。澳門總督嘅主要三項職權，節錄《澳門組織章程》如下：

### 代表權
第一章第一節第三條：
*共和國嘅主權機關除法院外，喺當地以總督為代表
*涉及專屬地區利益嘅事宜，共和國總統得將代表澳門嘅權限授予總督

### 行政權
第二章第一節第十一條：
*喺對內關係上代表當地，但對於特定行為，法律規定由其他實體代表
*訂定當地內部安全政策，確保佢嘅執行，並訂立負責執行有關政策嘅實體之組織、運作及紀律
*公共秩序喺澳門地區任何地方受嚴重威脅或騷亂影響時，喺徵詢咨詢會意見後，採取必要及適當措施迅速恢復秩序
*向共和國議會提出修改或取代本章程嘅建議，並對共和國議會修改佢建議發表意見
*行使法律賦予嘅其他權力

### 部分立法權
第二章第一節第十一條：
*頒布法律，簽署法令，並命令公布
*提請憲法法院審議立法會發出嘅任何規定有冇違憲或違法
*當有需要臨時限制或臨時中止憲法嘅權利，自由及保障時，應先咨詢立法會，並盡可能立即通知共和國總統

## 重要歷史事件
*1616年：葡萄牙開始委任澳督
*1623年：澳督馬士加路正式到澳門就職
*1654年：布加路出掌第11任澳督，至1664年止，任期長達9年零11個月，係史上在位最長總督
*1846年：澳督亞馬留上任，推行一系列殖民統治政策統治澳門華人
*1847年：澳督亞馬留拘捕並驅逐中國澳門海關南環關口官員，拍賣關口房屋物業
*1849年3月11號：澳督亞馬留率領軍隊襲擊中國喺澳門海關公署，強行關閉海關
*1849年8月22號：澳督亞馬留被望廈村民沈志亮等人行刺身亡
*1940年6月28號：澳督巴波沙被召回里斯本對澳門當局容許走私及售賣鴉片引致國際聯盟宣布懲處澳門嘅事件負責，隨後被革職，離任後冇幾耐於7月10號病逝
*1966年12月3號：澳督嘉樂庇上任後，發生一二三事件
*1978年：澳督李安道應南光集團總經理柯正平邀請，喺南中國地方旅行18日，遊覽廣州、上海、南京同桂林。係近30年嚟第一位訪華嘅澳督。
*1980年：澳督伊芝迪應北京政府邀請進行訪問。
*1981年：澳督高斯達訪問廣東省以及珠海經濟特區
*1985年：澳督高斯達應中國對外經濟貿易部邀請訪問北京
*1987年2月24日至27日，澳督馬俊賢同夫人應當時嘅廣東省省長葉選平邀請，喺廣州參觀訪問。
*1999年12月20日：最後一任澳督韋奇立交還管理權畀中國

## 歷任澳督一覽
林世遠

**林世遠**，字思紹，係廣東四會人，自細就喪父，佢阿媽歐陽氏。

林世遠喺明朝成化十七年（1481年）考中咗辛丑科進士，喺蒲田、蕪湖、魏城做過官，而且政績都好好。後來升做監察御史，巡按雲南。之後又出守蘇州，抵抗海賊，在任六年後過身。

## 參考
*廣東通志‧卷四十六

類:大明人
類:廣東人
澳門主權移交

**澳門移交**，又叫**澳門回歸**，指澳門響1999年12月20號由葡萄牙交畀中華人民共和國。當時出席儀式嘅中國代表有中共總書記江澤民同國務院總理朱鎔基，葡萄牙代表有總統沈拜奧同澳門總督韋奇立。

## 文
葡萄牙文裏面，對爾件事最常用嘅講法係「Transferência de Poderes de Macau」（澳門移交），而喺中文用得最多嘅係帶中國觀點嘅「澳門回歸」。
施理華

**施理華**（葡文：Carlos Eugénio Correia da Silva，），葡萄牙政治人、第90任澳門總督。

佢喺里斯本出世。佢阿爸係一個高級軍官，打過葡萄牙內戰。佢老母出生於有錢嘅地主家庭。施理華通過同Castro伯爵嘅孫女結婚，得到Paço de Arcos伯爵嘅銜頭。

此後施理華加入葡萄牙海軍，通過自身勤力令軍銜逐漸提升到海軍上將。1876年至1879年間擔任澳門總督。1880年任莫三鼻給總督。1881年任葡屬印度總督。1891年至1893年期間，擔任葡國駐巴西嘅首任大使。
祖斯瑪利亞·蘇沙康德·高士德

**祖斯瑪利亞·蘇沙康德·高士德**（，）係葡萄牙軍人、政治人同外交官，第98任澳門總督。

高士德曾經效力軍隊，做過工程師。後尾逐漸被提升至上校，並喺科英布拉大學攞到數學學士學位。

1894年至1897年期間，被葡萄牙任命為澳門總督。後尾曾被多次任命為特命全權公使出使大清、日本、暹羅，同慈禧太后、光緒帝、明治天皇同埋朱拉隆功會過面。1900年至1904年期間，再次被任命為澳門總督。

澳門嘅高士德大馬路係以佢個名命名。

## 出面網頁
阿穆恩

**阿穆恩**（葡文：José Rodrigues Coelho do Amaral，），葡萄牙殖民地官員、第八十五任澳門總督。

阿穆恩於1854年至1860年間出任安哥拉總督。其後於1863年任澳門總督並兼任葡萄牙駐華公使。期間曾作為特使試圖同清廷互換1861年嘅中葡條約但冇搞掂。1868年再度任安哥拉總督。1870年任莫三鼻給總督。1873年於任內喺莫三鼻給去世。

澳門嘅連勝馬路係以佢個名嚟命名。

## 參考
柯邦迪

**柯邦迪**（葡文：José Maria da Ponte e Horta，），葡萄牙軍官、第86任澳門總督。

柯邦迪生於葡萄牙貴族家庭。曾加入葡萄牙軍隊，後成為Escola Politécnica de Lisboa嘅教授。

1866年10月26日，柯邦迪被任命為澳門總督，直到1868年8月3日離任。1870年至1873年期間，擔任安哥拉總督。亦有好多資料話佢做過佛得角總督，但並冇文獻能夠證明。

柯邦迪喺1892年逝世，今日澳門有唔少街道同建築物以佢個名命名。
羅沙達

**羅沙達**（，）係葡萄牙軍人同殖民長官。第101任澳門總督。

羅沙達喺1905年擔任葡屬西非威拉省嘅總督。1908年調任澳門總督。1909年，又調任安哥拉總督，任期到1910年為止。

佢喺第一次世界大戰期間作為葡軍喺安哥拉南部嘅最高指揮官，抵抗德軍對安哥拉嘅入侵。戰後，同Manuel de Oliveira Gomes da Costa、João José Sinel de Cordes、António Oscar de Fragoso Carmona一齊參加1926年5月28號政變，開創國家專政（Ditadura Nacional）年代，並將喺新政府中出任要職，但冇幾耐就病咗，一個月後死。

## 出面網頁
午馬

**午馬**（），原名**馮宏源**，係香港演員同導演，天津出世，1959年移居香港，1963年入邵氏公司開始做演員。
## 出面網頁
巴波沙

**巴波沙**（葡文：Artur Tamagnini de Sousa Barbosa，），葡萄牙軍官。107、111、114任澳門總督（1918-1919，1926-1930，1939-1940）。

巴波沙嘅老婆係詩人。佢在任期間台山木屋區大火，木屋全部焚毀。1931年喺原址建成900幾間磚屋，整齊地排列成11條街道，廉價租畀平民居住，並命名為「巴波沙坊」。連接提督馬路同關閘嘅馬路亦以佢個名嚟命名。原嚟嘅紀念牌坊到九十年代重建（位於巴波沙大馬路及菜園涌邊街交界）。1940年6月28日，巴波沙被召回里斯本，對澳門當局容許走私及售賣鴉片引致國際聯盟宣布懲處澳門嘅事件負責，隨後被革職，離任後冇幾耐於7月10日病逝。

## 參考
史伯泰

**史伯泰**（葡文：Joaquim Marques Esparteiro，），葡萄牙軍官、政治人。第117任澳門總督。

史伯泰生於葡萄牙阿布蘭特什嘅聖塔倫區。佢先後讀過科英布拉大學同里斯本大學。做過彈道學、微積分學、力學教授。

1951年11月23號，史伯泰被葡萄牙政府任命為澳門總督。任期至1957年結束。在任期間，發生關閘事件。1955年，史伯泰策劃澳門開埠400周年慶典，遭到中華人民共和國當局嘅強烈抗議，派兵封鎖中澳邊境嘅關閘通道，導致澳門生活用品斷絕。澳門陷入混亂，史伯泰被迫取消慶典。
白覺理

**白覺理**（葡文：Pedro Correia de Barros，），葡萄牙軍官、118任澳門總督。

佢生於葡萄牙嘅洛萊。1932年，加入葡萄牙海軍。1956年，佢被葡萄牙政府任命為澳門總督。1958年，被調任莫三鼻給總督。

1966年，澳門發生一二三事件時，曾奉葡國政府嘅命令前往澳門了解情況，並向中國廣東省政府提出交涉，畀廣東方面拒絕。
嘉樂庇

**嘉樂庇**（葡文：José Manuel de Sousa Faro Nobre de Carvalho，）係葡萄牙軍官、第121任澳門總督。

佢生於里斯本，曾喺陸軍服役，並喺印度果阿、安哥拉等地服務。1966年11月26號出任澳門總督，上任冇幾耐就發生一二三事件，令佢要簽署承擔全部責任嘅聲明書。1970年9月獲准續任兩年，同年晉升為將軍。1972年7月又獲准續任兩年。

嘉樂庇重視澳門工業嘅發展，推行以工業作為發展經濟基礎嘅新政策，推動澳氹大橋同埋九澳深水港嘅興建。其中前者更成為當時葡萄牙「十大建設」工程項目之一，呢座大橋更以嘉樂庇總督命名。

1974年，葡國發生「四二五革命」，澳門工商界曾發起簽名運動，挽留佢繼續擔任澳督職務。而喺所有葡國海外省總督喺革命後都被撤職嘅同時，嘉樂庇獲留至同年10月離任，1988年喺葡萄牙里斯本病逝。

## 參考
鄺美雲

**鄺美雲**（**Cally Kwong**，）係香港前歌手，香港親中派政治人物，1982年度香港小姐競選亞軍，祖籍廣東中山斗門，退出娛樂圈後搞珠寶生意。

## 個人榮譽
* 香港理工大學大學院士（2011年）

## 政治參與
佢係香港親中派嘅成員，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

佢有舉辦同推動參與一啲鼓勵香港青少年前往內地交流嘅活動。

### 選舉及提名經歷
喺2016年，佢成為香港特别行政區選舉委員會體育、演藝、文化及出版界（文化小組）委員。之後，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會委員(港區全國人大代表)。

## 部分公職

* 香港各界文化促進會榮譽會長
* 港區全國人大代表
* 香港珠海社團總會會長
* 香港珠海商會榮譽會長
* 香港義工聯盟常務副主席

## 睇埋
* 前夫 
* Cash (狗)
* 鄺美雲珠寶（Cally K Jewellery）
* 鄺美雲佛教小學

## 攷

## 出面網頁

* 
* About the author 創辦人簡介 - Cally K Jewellery  
* 全国人民代表大会 
* 邝美云 Cally Kwong | 豆瓣音乐-艺术家 
* 
* 
* Cally Kwong | Album Discography | AllMusic 
* Miss Cally Kwong Mei-wan - PolyU University Fellows Association 
* 
* 江西同鄉會-會董 
* 

類:港區人大代表
類:全國政協委員

類:香港理工大學大學院士‎‎
類:香港理工大學舊生
姜大衞

**姜大衞**（**John Chiang**，），又叫**姜大偉**及**姜大衛**，原名**姜偉年**，係香港男演員同導演，佢喺上海市出世，1966年入邵氏公司開始做演員。佢老婆係藝人李琳琳，佢阿媽紅薇、阿哥秦沛同埋同母異父細佬爾冬陞都係演藝圈人士。

## 政治立場
佢係香港親中派嘅支持者，佢曾經參與公開聯署支持北京未經諮詢或香港人同意，強行訂立嘅《港版國安法》。

## 屋企
* 老豆：嚴化（原名姜克琪）
* 阿媽：紅薇（原名羅珍・葉赫那拉）
* 繼父：爾光（原名爾樹森）
* 阿哥：秦沛（原名姜昌年）
* 同母異父細佬：爾冬陞
* 老婆：李琳琳（原名李月玲）
* 仔囡：大囡姜依蘭、細囡姜依文、細仔姜卓文
* 侄仔侄囡：姜文杰、姜麗文（秦沛出）、唔知名嘅囡囡（爾冬陞出）
* 女婿：曹永廉（姜依蘭）

## 出面網頁
* 
* 

類:前香港電視網絡男藝員
類:香港電影導演
大偉
鍾麗緹

**鍾麗緹**（，），係香港電影演員，加拿大滿地可出世。佢響魁北克大學畢業後到香港參加1993年國際華裔小姐，贏到冠軍後做電影演員。

## 家族
鍾麗緹有一個子女，張敏鈞。佢嘅老豆係唐人，而阿媽係越南人。

## 出面網頁
*
韋奇立

**韋奇立**（，）係葡萄牙軍官、第127任澳門總督。

韋奇立生於葡萄牙阿爾加維省拉高亞市，年輕時入讀葡國嘅軍事學校，畢業後就讀陸軍學校；1965年前往安哥拉任職，3年後被調返葡國嘅軍事學校出任教授；1969年喺里斯本市政廳工作。

1973年被葡國調去澳門出任葡國國防部陸軍司令部參謀長；翌年出任澳門工務暨交通政務司一職至1975年。擔任司級一職後被召回葡國出任工程學院院長以及國防部陸軍參謀長；1978年至1982年被調往北約擔任葡萄牙最高司令部軍事常駐代表；1986年至出任澳門總督一職前擔任共和國亞速爾群島自治區部長，並喺1987年6月17號升為少將。

韋奇立由1991年4月23號起就任第127任澳門總督至1999年12月19號；亦成為葡屬澳門最後一任總督。韋奇立喺任內曾經九次訪華以及同中華人民共和國密切合作，確保澳門順利交接、完成「三化問題」、喺澳門致力保留葡萄牙文化；喺澳門基建上完成多項大型建設，包括澳門國際機場、澳門文化中心、蓮花大橋等基建設施；之不過，韋奇立任內拒絕設立財政儲備，同佢任內最後階段嘅澳門經濟不景、治安日趨惡化，燒車案、槍擊事件接二連三多次發生，係佢任內嘅失誤。

葡國報章喺澳門主權移交後揭發韋奇立以權謀私撥走澳門發展與合作基金會撥款5000萬港元到佢親自領導嘅歐維治基金會（葡文：Fundação Jorge Álvares）。最後，澳門發展與合作基金會同埋舊澳門基金會被政府解散，另合併成新嘅澳門基金會。另一方面，韋奇立喺2001年3月24號向葡國報章《快報》承認喺任內將懸掛喺澳門總督府內嘅41幅歷任澳門總督肖像油畫複製並將真跡秘密運返葡國，並存放喺葡國首都里斯本嘅澳門科技中心；但只有韋奇立嘅肖像油畫不知所終。

## 參考

## 出面網頁
文禮治

**文禮治**（葡文：Carlos Montez Melancia，），葡萄牙軍人、第126任澳門總督。

生於葡萄牙仙達靈縣，高級技術學院電力工程系碩士。1953年加入蘇利花美重工業公司研究部工作。1957年起任該公司喺安哥拉所設嘅工廠嘅總經理助理。1960年至1976年間佢分別出任該公司董事會助理總經理及董事。喺同一期間佢擔任重型設備工業聯會主席及葡國廠商會理事。1983年任海事部部長，後擔任第九屆立憲政府社會設備部部長。

1987年7月9號，文禮治喺里斯本貝寧宮宣誓就職為第126任澳門總督。總統馬里奧·蘇亞雷斯、總理施華高及國會主席，第125任澳督馬俊賢都參加儀式；但其後被傳媒揭發涉嫌受賄，因此被迫喺1991年辭任澳督。

卸任後佢喺亞倫地祖北部投資酒店及哥爾夫球場項目發展旅游，並開設皮革廠。幾年後因缺乏資金維持發展，被地方法院變賣並拍賣該項目。

## 參考



*
秦沛

**秦沛**（，**Paul Chun**，），本名**姜昌年**，又叫**嚴昌**，係香港出名演員，上海出世。佢有一仔一女，分別係姜文杰同姜麗文。

## 演出

### 電視劇（ViuTV）
*2020年：《歎息橋》 飾演  何永昌
### 網絡電視劇
* 2018年：《蝕日風暴》 飾演 簡卓廷
### 電影
* 2020年：《大盜演》 飾演 Paul哥
* 2024年：《破·地獄》 飾演 明叔
馬濟時

**馬濟時**（葡文：Jaime Silvério Marques，），葡萄牙陸軍軍官、政治人物、119任澳門總督。

馬濟時喺1940年進入葡國嘅軍事學院學習工兵課程。二戰期間，佢隨所喺嘅陸軍前往亞速爾群島，1941年至1944年期間都駐紮喺聖米格爾島上。戰後，曾被派往葡屬印度。

1959年，馬濟時被葡國政府任命為澳門總督。1961年，馬濟時向葡國政府建議，將澳門定位為「恆久性嘅博彩區」，畀葡國政府允許。佢喺1962年離任。

1974年4月，馬濟時參加康乃馨革命，推翻葡萄牙第二共和國，並成為民族拯救軍政府（Junta de Salvação Nacional）成員之一。
高斯達

**華士古·利德·迪·阿美打·埃·高斯達**（，）係葡萄牙海軍少將，第124任澳門總督。

高斯達喺里斯本出世，曾喺印度、安哥拉、莫三鼻給同畿內亞比紹任職，1974年4月25日參加葡國康乃馨革命，其後出任葡國內政部長同埋代總理。

1981年6月16日，高斯達嚟澳門就任第124任澳門總督。曾訪問北京、廣州及珠海，就當時嘅澳門填海問題進行意見交流，亦多次出訪外地，推介澳門。

任內亦重視民生發展，關注澳電運作，為電力公司編訂規則、重罰偷電、追收欠款等。另外，喺佢任內，澳門政府同英國大東電報局合作，組成澳門電訊，結束澳門官辦電話事業。

1982年，高斯達同FAG集團簽署合約，耗資638萬澳門幣，研究喺澳門興建機場嘅可行性，被視為建設澳門國際機場嘅第一步。

1983年10月28號為當時嘅澳門國立圖書館（即現今澳門中央圖書館總館）揭幕。

1984年，高斯達頒布《澳門行政組織架構總綱》，全面系統地檢討公共行政體制，再度嘗試令澳門公共行政從法理上獨立於葡國系統，理順行政關係，簡化行程序，加強行政組織嘅靈活性同埋公務員對公共行政嘅參與感，提高行政運作嘅效率同效益。高斯達因為同立法會就修改法令條文出現較大嘅意見分歧，獲當時嘅葡國總統同意後，解散立法會，成為澳門史上唯一一次由總督解散立法會嘅重大政治事件。另外，同年將選舉權開放畀冇葡國國籍嘅華裔居民。

1986年5月，高斯達離任返回葡國，由馬俊賢繼任總督。

## 個人榮譽
* 東亞大學（澳門大學前身）榮譽公共行政博士（1984年）

## 攷

類:澳門大學榮譽博士